Virtuelna kancelarija predstavlja novi poslovni koncept koji ne vezuje učesnike u poslu za određeno mesto boravka. Ova vrsta usluge namenjena je fizičkim i pravnim licima koja žele da kreiraju prestižno prisustvo na tržištu Srbije. Ovo rešenje je idealno za početke\nVirtuelna kancelarija predstavlja novi poslovni koncept koji ne vezuje učesnike u poslu za određeno mesto boravka. Ova vrsta usluge namenjena je fizičkim i pravnim licima koja žele da kreiraju prestižno prisustvo na tržištu Srbije. Ovo rešenje je idealno za početke na novom tržištu, mali biznis ili biznis koji se radi od kuće, kao i za one koji žele da se prošire na nova tržišta bez dodatnog rizika. Virtuelne kancelarije doživljavaju veliki uspon, pogotovo u situacijama brzog i dinamičnog razvoja tržišta zbog visokog nivoa operativnosti i efikasnosti, ali isto tako one doživljavaju uspon i u kriznim vremenima, iz razloga velike uštede troškova.\nKlijent sa virtuelnom kancelarijom dobija registrovano sedište, poslovnu adresu, administrativnu podršku, e-mail adresu, poštansko sanduče, proveravanje pošte, obavljanje korespodencije, telefonske linije, profesionalno javljanje na telefon i razne dodatne administrativne\nusluge, a sve uz minimalne troškove.


Galijašević: Džaferović odgovoran i za bekstvo Lionela Dimona\nTanjug 30. septembra 2019. 13:44\nSARAJEVO/BANJALUKA – Stručnjak za borbu protiv terorizma, Dževad Galijašević, tvrdi da je za bekstvo jednog od najvećih živih svetskih terorista Lionela Dimona iz sarajevskog zatvora 1999. godine odgovoran visoki funkcioner SDA, aktuelni bošnjački član Predsedništva BiH, Šefik Džaferović.\nDimon je svetski terorista koji je, posle odlaska iz BiH, „vršio operacije“ i u Maleziji i Japanu, a na kraju je uhapšen u Nemačkoj, a potom je isporučen Francuskoj.\nGalijašević je ponovio da bi Džaferović trebalo da odgovara, pre svega, za sve što je Dimon radio u 1994. i 1995.godine i na kraju za njegovo bekstvo.\nGalijašević za Srnu rekao da je bekstvo Dimona, koji je bio pripadnik odreda „El mudžahedin“, u potpunosti razjašnjeno, ali da javnosti nije predstavljena cela istina o tome.\n„On (Dimon) je bio deo politike Alije Izetbegovića, do politike koju je u Zeničko-dobojskom kantonu tokom rata provodio isključivo Džaferović. Operaciju bega organizovala je tajna bošnjačka policijska služba AID“, rekao je Galijašević.\nNaveo je da je Dimon, kojeg naziva francuski Abu Hamza (Sirijac koji se u mudžahedinskoj jedinici borio tokom rata u BiH) dolazio u BiH i delovao tokom celog rata, a da je prvi put došao sa Unproforom kao francuski vojnik 1992.\nPrema Galijaševićevim rečima, sve vreme Dimon, koji je bio pripadnik odreda „El mudžahedin“, bio je pod zaštitom tadašnjeg načelnika Centra službi bezbednosti u Zenici Šefika Džaferovića.\n„To je vreme kada su mudžahedini radili šta su hteli, sprovodili teror po Zenici, ubijali Srbe i Hrvate, pucali na sve strane“, podsetio je on i napomenuo da je Dimon sa ovim odredom otišao i na Vozuću, gde je učestovovao u masovnim, ritualnim klanjima Srba.\nGalijašević je naveo da je Džaferović u prvim danima 1996. godine prešao na mesto sekretara Izetbegovićeve tajne policije, a da je na njegovo mesto došao bivši načelnik Tešnja, Šemsudin Mehmedović.\n„Istina je da Mehmedović zbog ubistava koje je Dimon na kraju počinio u muslimanskim delovima, pljačke, ubistva policajca u Raspotočju, ubistva pripadnika obezbeđenja jedne firme dogovorio sa Abu Malijem, komandantom mudžahida koji je u to vreme bio u Bočinji, da Dimon dođe u jedan stan u Zenicu na razgovor. Mehmedović nije otišao na taj razgovor, ali je poslao specijalce koji su uhapsili Dimona i prebacio ga u dobro obezbeđen zatvor u Zenicu iz koga se nije moglo bežati“, ispričao je Galijašević.\nOn navodi da je zbog hapšenja intervenisao Abu Mali, te da je problem na kraju došao do Alije Izetbegovića i AID-a.\n“ U celu priču se uključio sekretar AID-a, bivši šef Centra službi bezbednosti čovek koji je štitio mudžahedine – Šefik Džaferović i na kraju je organizovao bekstvo iz zatvora. Prvo je uhapšen jedan saradnik AID-a i odveden u taj zatvor da bi pomogao u bekstvu Dimona|, naveo je Galijašević.\nČinjenica je, istakao je, da najviše odgovora šta je radio taj terorista i kako je oslobođen ustvari ima sam Šefik Džaferović i od njega treba tražiti odgovore.\n„On je zamerio Mehmedoviću hapšenje Dimona i to je bila prva svađa ova dva bezbednjaka iz Zeničko-dobojskog kantona. Ta svađa se nastavila tokom celog posleratnog perioda. Mehmedović je bio saradnik bišeg predsednika SDA Sulejmana Tihića, a Džaferivić je ostao veran Izetbegovićima“, objasnio je Galijašević.\n„Svi zločini koje su počinili mudžahedini, pogotovo 1994. i 1995. godine, kada su počinili najmasovnije zločini kao nikada do tada u Evropi i svetu, kada su pobili 192 osobe u Vozući, a za ubistvo njih 55 odgovara general Sakib Mahmuljin – sve to ide na teret Džaferovića. On je glavni krivac što niko od njih nije kažnjen i što je francuski Abu Hamza mogao da pobegne iz sarajevskog zatvora“, tvrdi Galijašević, prenela je RTRS.\n„Operacija bega Dimona je operacija koju je organizovao AID, uprokos žrtvama i ubistvima koje je Dimon napravio i po Zenici i po Vozući i kao pripadnik mudžahedina i nekažnjeno napustio BiH“, kaže Galiješević.


Karolos Papuljas reizabran za predsednika Grčke – Nadlanu.com\nKarolos Papuljas reizabran za predsednika Grčke\nATINA, 3. februara 2010. (Beta-AP) - Grčki Parlament u sredu je izabrao predsednika Karolosa Papuljasa na drugi petogodišnji mandat.\nBivši ministar inostranih poslova iz redova socijalista bio je jedini kandidat za tu uglavnom ceremonijalnu funkciju za koju je dobio podršku i vladajuće socijalističke partije i opozicionih konzervativaca.\nPapuljas, 80, reizabran je sa 266 glasova za u Skupštini od 300 poslanika. Socijalisti imaju 160 mesta u Parlamentu a konzervativci 91. Prema Ustavu, predsednik može biti izabran u prvom krugu glasanja ako dobije glasove 200 od ukupno 300 poslanika.\nPapuljas je bio tri godine zamenik ministra spoljnih poslova i četiri godine ministar spoljnih poslova u socijalističkoj vladi od 1981. do 1989. godine. On je ponovo bio ministar spoljnih poslova od 1993. do 1996. godine i zamenik ministra odbrane u koalicionoj vladi od 1989-1990.


Atletski klub Dinamo drugi ekipno na Prvenstvu Srbije u Krosu\nnedelja, 29. oktobar 2017. 19:51h\nAtletski klub Dinamo nastupio je ovog vikenda sa sedam timova na najmasovnijem takmičenju ove godine, na Prvenstvu Srbije u krosu održanom u Boru.\nAtletski klub Dinamo nastupio je ovog vikenda sa sedam timova na najmasovnijem takmičenju ove godine, na Prvenstvu Srbije u krosu održanom u Boru AK Dinamo\nViše od dvadeset ekipa je nastupilo na ovom Šampionatu, a Dinamo je osvojio drugo mesto, iza ekipe Mladosti iz Užica.\nNajuspešnija je bila ekipa juniorki u sastavu Sara Avramović, Milica Milinković, Jelena Novković, koja je osvojila prvo mesto.\nSeniori su ponovo pokazali da su u samom vrhu po kvalitetu u Srbiji. Osvojili su drugo mesto (Marko i Miloš Milovanović, Slobodan Marinkov) a druga je bila i ekipa mlađih seniora (Miloš Gašović, Aleksandar Šac, Damjan Šulja).\nOvim je završena fantastična atletska sezona, jedna od najuspešnijih u istoriji kluba. Čeka se samo zvanična potvrda i Dinamo će godinu završiti na 6. mestu u generalnom plasmanu među više od 90 atletskih klubova Srbije, što je najbolji plasman otkad se vrši ovo bodovanje.\nFantastičan uspeh za jubilarni 70. rođendan kluba, koji će biti obeležen tradicionalnom trkom povodom Dana grada Pančeva, 7. novembra.\nBronzana medalja za Mihala Šulju na ultramaratonu na Kalemegdanu\nČetiri medalje za AK Dinamo na pionirskom finalu KUP-a Srbije


Đermanović je na putu do finala ubedljivo savladao dva mađarska takmičara, da bi ga u uzbudljivom finalu zaustavio predstavnik Bugarske. Lazar Gavrilović (-100kg) je poražen u meču za treće mesto od predstavnika Bugarske, iako je dobro otvorio meč i vodio tokom većeg dela borbe. Pre meča za treće mesto, Gavrilović je ostvario pobedu u četvrtfinalu protiv Somborca Vrcoljka, dok je u polufinalu poražen takođe od predstavnika Bugarske, koji su ovog puta bili kobni za mladog valjevskog teškaša. Treći valjevski reprezentativac, Ilija Lazarević (-76kg), nakon startne pobede nad Simovićem iz Kragujevca, poražen je od predstavnika Grčke. Lazarevića je trenutak neopreznosti pri vođstvu od 4-0 koštao borbe za medalju. Na kraju je zauzeo jedanesto mesto, u paklenoj konkurenciji od 22 takmičara.\nNastup za reprezentaciju bio je veliko iskustvo za mlade valjevske rvače, koji se takmiče i u seniorskom uzrastu u II ligi Srbije. Narednog vikenda valjevski rvači učestvovaće na međunarodnom turniru mlađih kategorija “Stipan Dora” u Subotici. Sledeći ligaški nastup rvače Mladosti očekuje prvog novembarskog vikenda u Valjevu, kada im gostuju TENT iz Obrenovca, i lider na tabeli, beogradska Crvena zvezda.


Udruženje „Gergina“ promovisalo dva CD izdanja sa starim vlaškim kolima | Gergina\nUdruženje „Gergina“ promovisalo dva CD izdanja sa starim vlaškim kolima\nApril 6, 2017 Novostiadmin\nNegotin - Uoči Devetog festivala vlaške muzike „Gergina“, koji će kao i prethodnih godina na uskršnji ponedeljak i utorak biti organizovan u Negotinu, istoimeno Udruženje priredilo je muzičko-scensko veče u cilju promocije dva muzička rariteta. Reč je o CD izdanjima sa vlaškim kolima iz krajinskih sela Mokranja i Jabukovca.\nOba nedavno promovisana CD-ea nastala su u studiju poznatih muzičara Slobodana Pecića i Javora Tufarevića. Oni su više desetina izvornih kola, od kojih su neka nastala pre stotinu godina, snimili u saradnji sa kulturno umetničkim društvima „Mokranjac“ i „Floričika“ i, naravno, Udruženjem „Gergina“, koje je ove projekte i osmislilo.\n„Imamo bogato nasleđe sa lepim pesmama i kolima. Sa poslednjim CD izdanjima nastavljamo misiju čuvara te naše baštine. Kroz dosadašnjih nekoliko sličnih projekata i sa ovim koji nas je okupio, svu tu lepotu vlaških muzičkih motiva smo prethodno zabeležili, a onda i snimili. Na taj način čuvamo vlaški identitet, kulturnu baštinu i prenosimo je mladima.Čuvamo sve ono što je karakteristično za nas Vlahe, a muzika je nešto što nas čini posebnim“, rekao je na promociji prim. dr Siniša Čelojević, predsednik Udruženja “Gergina”.\nKako bi publici osim zvuka približili i korake starih kola od kojih neka poput Jedrenke potiču iz Balkanskih ratova, nastupili su i članovi kulturno-umetničkih društava „Floričika“ iz Jabukovca i „Mokranjac“ iz Mokranja.\nNa CD izdanju vlaških kola iz Mokranja zabeležene su, inače, igre koje je od zaborava otrgnuo Radivoje Petrović, trubač i frulaš. Reč je o 37 veoma starih i prelepih igara, a korake tek nekih od njih pred publikom su izveli članovi KUD „Mokranjac“. Nažalost, ovo nekada po uspešnim nastupima u Srbiji i zemljama Evrope čuveno društvo nalazi se u godinama izrazite krize.„Ljudi su u inostranstvu, mladi na školovanju, tako da nas je aktivno samo dvadesetak u toj glavnoj igračkoj postavci. Mi sada nemamo mlađu grupu igrača, ali se ne predajemo. Nošnja naših članica i dalje pleni na nastupima jer je mokranjski vez sa cvetovima nadaleko čuveni jedinstven po lepoti. Izveli smo nekoliko kola koja su nastala u vreme Prvog i Drugog balkanskog rata, ponosni smo na ostvarene domete i nastavićemo da negujemo tradiciju, jer se muzičko i igračko blago mora zaštititi, bez obzira na veoma teške okolnosti“, istakli su gostujući na maloj sceni Bioskopa „Krajina“ u Negotinu članovi KUD „Mokranjac“ iz Mokranja.\nZa razliku od KUD-a „Mokranjac“, KUD „Floričika“ iz Jabukovca uspeva da održi broj igrača i stalne postavke, pa su se tako publici prisutnoj na promociji predstavili sa nekoliko svojih kola u koreografiji Dragana Krstića. Počev od prve postave sa Nenadom Bogosavljevićem,publici su se predstavili i mlađi igrači što svakako uliva optimizam da će pesma i igra trajno živeti kada je ovo veliko krajinsko selo u pitanju.\nMuzičko veče „Gergine“, ukazujući svakom izgovorenom rečenicom na značaj CD izdanja za očuvanje narodne tradicije ikulture Vlaha, vodio je Nenad Kamidžorac, etnomuzikolog, urednik i voditelj muzičke TV emisije „Ide Mile“i brojnih,Prvog programa Radio Beograda.\n„Ovakvi poduhvati su veoma značajni i predstavljaju podsticaj ipravi prilaz čuvanju narodne tradicije. Mokranje je recimo čuvalo dugo 50 narodnih kola. Došao je trenutak kada su se zainteresovali za njih, pa su angažovali najstarijeg frulaša, koji nažalost više nije među nama, snimili ga kamerom dok im je svirao i pokazivao korake i tako sačuvali ova kola. To je pravi prilaz očuvanju narodne tradicije i ja se nadam da će biti još takvih primera i da ćemo moći da obogatimo sva ova izdanja „Gergine“ u narednim godinama, baš tim kolima, koja su na granici da se zaborave, da negde nestanu. Zašto bi nam neki drugi etnomuzikolozi donosili njihove zapise iz Budimpeštanskog, Bukureštanskog, Sofijskog ili nekog drugog konzervatorijuma, sa pričom da su to nekad kod nas zabeležili. Ne, to moramo da uradimo mi, to je naša dužnost, naša obaveza. Kao urednik i voditelj muzičkih emisija Radio Beograda koristim veoma često muziku iz istočne Srbije, ne samo vlašku, već i srpsku, iz Negotinske KrajineKučeva, Mustapića, pa do krajnjeg Istoka, gde se mešaju bugarski elementi lepo protkani sa srpskim. To je nešto što je naša tradicija, što nas odlikuje, što je život tih ljudi i njihova tradicija,“ ističe umetnički direktor Festivala vlaške muzike „Gergina“, Nenad Kamidžorac.\nMuzičko veče, svojim sve uspešnijim interpretacijama starih vlaških pesama upotpunile su članice Etno grupe “Gergina”, a solističkim nastupima Slobodan i Boban Pecić na harmonici, kao i Dragi Nikolić, solista na fruli.\nPromociji je poseban ton dao i dijalog Nenada Kamidžorca i Vojislava Janucića, sina legendarnog krajinskog violiniste Božidara Bože Janucića.\nU susret IX Festivalu vlaške muzike „Gergina“ Vojislav Janucić, sin našeg nesumljivo najznačajnijeg soliste na violini, po kome je naziv dobila i glavna festivalska nagrada „Gergine“ najboljem učesniku manifestacije, podsetio je publiku u Negotinu kako je kod njegovog oca, čika Bože, u Veljkovo, davnih godina dolazila čuvena Marija Komišel, etnomuzikolog iz susedne Rumunije, kako bi kod slavnog violiniste zabeležila stara vlaška kola koja je on izvodio na svom instrumentu.\nUdruženje „Gergina“ već skoro jednu deceniju ulaže napore da očuva kulturno nasleđe Vlaha u Negotinskoj i Timočkoj Krajini i Srbiji. To sa uspehom čini zahvaljujući plodnoj izdavačkoj i muzičkoj delatnosti, ali i Festivalu vlaške muzike „Gergina“, koji će i ove godine biti organizovan, tradicionalno, drugog i trećeg dana Uskrsa, a to će biti 17. i 18. aprila, u Domu kulture „Stevan Mokranjac“ u Negotinu.\n← Promocija novih CD izdanja Udruženja „Gergina“\tDeveti internacionalni festival vlaške muzike „Gergina 2017“, 17. i 18. aprila u Negotinu →


Minimum 200.000 dolara za turističke letove u svemir | PC Press\n17. juli 2018. 17. juli 2018. Marijana Pečić\nPre nekoliko nedelja Jeff Bezos je najavio kako će njegova svemirska kompanija Blue Origin uskoro pustiti u prodaju karte za turističke letove u svemir. Reuters sada od izvora bliskih toj kompaniji saznaje i kolika bi trebalo da bude cena karte za jedan ovakav izlet, što je slično kao kod Virgin Galactic-a, najniža cena suborbitalnog leta biće najmanje 200 hiljada dolara po osobi.\nJedan zaposleni Blue Origin-a je dojavio kako će se cena kretati između 200 i 300 hiljada dolara, dok drugi izvor spominje najmanje 200 hiljada dolara – dakle bez tog iznosa nećete moći da vidite svemir. Kod Virgin Galactic-a prvi kontingent ulaznica, odavno rasprodat, za njihov VSS Unity koštao je 200, da bi kasnije cena bila podignuta na 250 hiljada dolara.\nEXCLUSIVE: Jeff Bezos plans to charge at least $200,000 for space rides – sources https://t.co/D2T1tQLxv8 by @byEricMJohnson pic.twitter.com/MUOKDEPiKm\nBlue Origin će svemirske letove izvoditi svojom suborbitalnom raketom New Shepard, koja će putnike nositi na visinu od oko 100 kilometara, što je više-manje univerzalno dogovorena granica (Karmanova linija) za pojam „rub svemira“. U letu koji bi trajao tek desetak minuta, šest svemirskih turista u putničkoj kapsuli bi trebalo da dožive bestežinsko stanje i da dobiju jedinstven pogled na Zemlju kakav je do sada bio rezervisan samo za astronaute.\nTagovi: amazon, Blue Origin, Jeff Bezos, Karmanova linija, Let, New Shepard, Raketa, svemir, turizam, Virgin Galactic\n← Naučnici razvili prvi svetski 3D rendgen u boji\nDa promena prođe bezbolno →


Ostali sportovi - Karate: Ženska ekipa „Knjaza“ najbolja u Premijer ligi\nNapisano u kategoriji Ostali sportovi, 25 novembra, 2013\nDana 23.novembar 2013.godine u Hali sportova u Pančevu održana je završnica Prve Premijer lige za seniorke i seniore u karateu. Kako se i očekivalo seniorska ženska ekipa Karate kluba „Knjaz“ iz Aranđelovca, a koja je tokom čitavog prvenstva ubedljivo pobeđivala sve svoje protivnike, je potvrdila svoj vrhunski kvalitet i ovog vikenda su osvojile titulu prvaka Srbije u Prvoj Premijer ligi za seniorke.\nOvo je prva titula ekipnog prvaka Srbije karate kluba „Knjaz“ koja je ujedno i najmlađa ekipa u ligi, a od koje se tek očekuju veliki rezultati. KK “Knjaz“ iz Aranđelovca je nastupao u sastavu: Jovana Preković, Jelena Preković, Jovana Vulinović, Tanja Vulinović i Tamara Filipović. Takmičarke Karate kluba “Knjaz“ su iza sebe ostavile karatiskinje KK “Zrenjanin“ i KK “Partizan“ iz Beograda koje su osvojile drugo i treće mesto.\nPo rečima trenera ekipe Roksande Atanasov ovo je najbolji način da se do sada najuspešnija sezona KK“Knjaz“ polako privede kraju i da su njene takmičarke dominirale u svakom meču postigavši najveću bod razliku. Naravno posle osvajanje bronzane medalje Jovane Preković na nedavno završenom prvenstvu sveta u Španiji samo potvrda da se od takmičara KK “Knjaz“ iz Aranđelovca mogu očekivati još bolji rezultati u narednim godinama.


Dodik: Ivanić vraća muslimanima i Bošnjacima što su glasali za njega - 26.08.2017, Sputnik Srbija\nPredsednik Republike Srpske Milorad Dodik izjavio je danas da nijedan član SNSD-a nije bio ni u kakvoj priči o reformi odbrane, nego su to bili ljudi iz SDS i... 26.08.2017, Sputnik Srbija\n19:08 26.08.2017 (Osveženo: 03:44 26.08.2021)\nPredsednik Republike Srpske Milorad Dodik izjavio je danas da nijedan član SNSD-a nije bio ni u kakvoj priči o reformi odbrane, nego su to bili ljudi iz SDS i PDP 2005. godine, kada su bili na vlasti u RS, kada je i doneta i sprovedena ova reforma.\n„Ivanićev najbolji partijski saradnik Igor Crnadak je bio zamenik ministra odbrane 2009. godine i predsednik Komisije Saveta ministara za NATO integracije. Upravo na njegov predlog je Predsedništvo BiH i donelo određene stvari u vezi sa aplikacijom za Akcioni plan za članstvo u NATO“, rekao je Dodik.\n26 Avgust 2017, 17:08\nOn je reagovao na Ivanićeve optužbe da su Dodik i SNSD odgovorni za otpočinjane Akcionog plana (MAP) i uvođenje sudova u slučajeve vojne imovine, prenosi RTRS.\nPrema Dodikovim rečima, MAP nije problem jer to nije članstvo u NATO, nego samo procedura prilagođavanja zemlje koja se kreće na putu ka NATO-u, a odluku o pristupanju ovoj alijansi treba doneti naknadno.\n„Nije bila greška vezano za MAP, jer je opšte opredeljenje tog vremena bila saradnja u okviru Partnerstva za mir. Čak je i Rusija u to vreme veoma blisko sarađivala sa NATO savezom kroz priču o Partnerstvu za mir, u koju je ušla 1994. godine“, rekao je Dodik.\nKako je ocenio, potpuno je licemerno i „samo Ivaniću svojstveno“ da netačnim podacima pokušava da sebe prikaže kao nekoga ko je potpuno bezgrešan u svemu i „koji, mora da sprovodi nečije tuđe nečasne odluke“.\n„Treba ga pitati šta je govorio i šta je prihvatio da uradi kada je bio nedavno u poseti u Briselu i na njegove izjave kada je bio ministar inostranih poslova BiH kada se pričalo o reformama odbrane“, rekao je Dodik i dodao da se Ivanić, nakon 10 dana ćutanja o odluci Ustavnog suda BiH, sada dosetio da kaže da je kriv Dodik zato što se Srpska žalila sudu.\n„To je Ivanićeva politika, dodvoravanje muslimanima, a konfrontiranje ovde u Republici Srpskoj“, rekao je Dodik i dodao da Ivanić sada vraća muslimanima i Bošnjacima koji su na prošlim izborima glasali za njega da pobedi za člana Predsedništva BiH iz Republike Srpske, jer bi bez tih glasova on bio opozicioni političar.\nOn je rekao da javnost savršeno dobro zna da šta god izjavi lider SDA Bakir Izetbegović, Ivanić ne reaguje na njegove izjave i kaže „pusti neka se time bavi Republika Srpska“.\n„Ivanić je jedan političar koji ne obavlja svoje političke dužnosti i koji pokušava da opravda svoju ’debelu hladovinu‘, u kojoj ništa ne radi, gde se ništa ne kreira i ništa ne pokušava da uradi, već uvek krivi nekog drugog. To je tipično za one koji ne vole da rade ili ne žele da rade. Ivanić to upravo i čini i ništa tu nema novo“, rekao je Dodik.


Brnabić: Cilj Vlade i Vučića da Srbija u svemu pobeđuje - Studio B\nBeograd 7°C u 18:00\nBrnabić: Cilj Vlade i Vučića da Srbija u svemu pobeđuje\nBrnabić: Cilj Vlade i Vučića da Srbija u svemu pobeđuje Tanjug\nObjavljeno: 12.10.2019. 15:25 Izmenjeno: 13.10.2019. 09:16\nCilj Vlade i predsednika Srbije Aleksandra Vučića jeste da Srbija pobeđuje po kilometrima autoputeva, proizvodnji, broju fabrika, u sportu, kulturi, izjavila je premijerka Ana Brnabić u Kuršumliji, ističući da je cilj zvaničnika Srbije da Srbija pobeđuje u svemu.\nObraćajući se na završnom skupu u Kuršumliji u okviru posete Topličkom okrugu, a u sklopu kampanje “Budućnost Srbije”, ona je kazala da kada se nalazite u “junačkoj Toplici morate da krenete od prošlosti”.\n“Vi ste dali sve da Srbija bude slobodna i da danas možemo da pričamo o budućnosti“, navela je Brnabićeva.\nPrema njenim rečima, jedan od najemotivnijih dana kao premijerki bio joj je kada je održana sednica Vlade u Prokuplju i kada je otkriven spomenik Gvozdenom puku, najodlikovanoijoj jedinici srpske vojske u Prvom svetskom.\nPostavila je pitanje kako je moguće da Kuršumlija sa tri prelepe banje, sa Ðavoljom varoši i arheološkim nalazištima i blizinom Kopaonika bude siromašna samo zato što nije bilo puteva.\nPodsetila je da je pre nekoliko nedelja sa Evropskom investicionom bankom potpisan ugovor o kreditu za auto-put mira koji će povezati Niš, Prokuplje, Kuršumliju, do Merdara, Prištine i albanske luke Drač.\n„Nadam se da ćemo početi izgradnju tog autoputa krajem sledeće godine, da završimo projektovanje i krećemo da gradimo prvu deonicu Niš-Pločnik. To će potpuno promeniti sudbinu ovog kraja“, rekla je premijerka.\nTo će, kako je navela, olakšati život građanima i dovođenje stranih investicija, kao i proboj srpskih proizvoda na tržišta.\n„Zato je veoma važno što smo završili južni krak Koridora 10 i što završavamo istočni krak i što do kraja oktobra počinjemo i Moravski koridor i autoput Mira”, istakla je Ana Brnabić.\nZa sve to, kaže, Vlada Srbije mora da se u parlamentu bori sa opozicijom koja, dodala je, tvrdi da su ti putevi bacanje para.\nNaglasila je da će država strateški ulagati i u sve druge sektore, kao što je poljoprivreda, odnosno u sisteme za navodnjavanje, automatske sisteme protivgradne zaštite, elektrifikacije polja.\n„U Žitorađi je sproveden jedan od prvih projekata elektrifikacije polja. Osetila sam veliki ponos kada su mi tamošnji poljoprivrednici pokazali kako izgleda lubenica sa i bez sistema za navodnjavanje. Takva treba da bude poljoprivreda u Srbiji“, naglasila je Brnabićeva.\nPodsetila je da je završena zgrada automatske protivgradne stanice u Valjevu i dodala da će uskoro biti završene i u Bukolji i Užicu i da će nastaviti sa građenjem i dalje.\nKako je navela, država je uložila 20 miliona evra u škole, bolnice, domove zdravlja, javne ustanove, navodnjavanje, autoputeve.\n“Ipak od svega toga najvažnije je da znate da smo mi uvek ti za vas, da smo u vašoj službi, da nam je važan svaki pojedinac”, poručila je premijerka.\nPremna njenim rečima, na poziv penzionerke Slobodanke Mihajlović iz sela Tmava došla da vidi zašto to mesto nema put.\n“Pisala je žena svima, ali niko joj se nije javio, došla je do mene i završili smo to, odnosno ušli smo u realizaciju i obećavam da će biti asfaltiran početkom sledeće godine”, navela je Brnabićeva.\nPremijerka kaže i da je važno da svi ministrima, načelnici okruga, direktori državnih agencija, budu svesni toga da su ljudi najvažniji i da su oni tu da rade za građane i za opšte dobro.\n“Ići ću u svako selo, svakom moramo da odgovorimo i da mu poklonimo pažnju. Ako imate vremena za ambasadore i strane investotore, morate da imate i za svoje građane. To je najvažnije i to je Vlada kakvu mi želimo”, poručila je premijerka.\nPotpisani ugovori za projekte crkava i verskih zajednica\nPodrška pobednicima beogradskog „Klimatona”\nPotvrde za porodilje u Sekretarijatu za soc. zaštitu\nPromovisani rezervni oficiri generacije septembar 2019.\nUnapređenje saradnje Srbije i Rusije u bezbednosti\nDrugi Sajam srednjih škola u Zemunu\nVučić:Radimo sve najbolje po pitanju korone, SZO nas hvali\n„Novi trik i pokušaj prevare Aljbina Kurtija“\nLjiljana на Besplatni ginekološki pregledi za žene sa Zvezdare\nMilena на Sagovornici „Progona“ o filmu „Vladalac“ i mržnji koja preovladava u njemu\nAleksabdar на Azil za pse na imanju PIK Zemun\nDijana Radic на Predstavljanje turističke ponude Beograda na sajmu turizma\nStevan Josifovic на\nVesna Marinković на „Pitajte zamenika gradonačelnika“\nprivatnik rentakarista на Beograd prelazi na kupovinu ekoloških vozila\nTeca на Beograd prelazi na kupovinu ekoloških vozila\nDada на Postavljena prva solarna klupa u Zemunu\nMiljan на Odluka o produženju zimskog raspusta do kraja nedelje\nMilunka на Beograd prelazi na kupovinu ekoloških vozila\npetar на Projekat “Zemunska beba“\nvojislav petrovic на Beograd prelazi na kupovinu ekoloških vozila\nDragan на „Pitajte zamenika gradonačelnika“ redovna rubrika Studija B


Građani Srbije ponovo mogu u Švajcarsku - Novosti - Turistički svet\nGrađani Srbije ponovo mogu u Švajcarsku\nCirih, foto: Pixabay\nSavezna služba za zdravstvo (BAG) Švajcarske izbrisala je Srbiju sa spiska rizičnih zemalja, što ponovo otvara put građanima Srbije da putuju u Švajcarsku. Izmene liste rizičnih zemalja stupaju na snagu od četvrtka 20. avgusta u ponoć.\nInače, sa liste su izbrisane Srbija i Singapur, a dodati su neki regioni i zemlje. Do sada je na listi rizičnih zemalja i regiona bilo 46 zemalja i regiona, a nova lista sadrži 53 države i regiona. Tako je BAG listu dopunio sa Balearskim ostrvima, Belgijom, Maltom i Indijom, zbog povećanog rizika o zaraze.\nGrađani zemalja koje se nalaze na listi rizičnih regiona i država, koji dolaze u Švajcarsku, moraju u obavezni desetodnevni karantin. Osobe koje dolaze iz tih zemalja moraju u roku od dva dana da se jave kantonalnim vlastima, koje kontrolišu poštovanje karantina.\nAktuelno se u karantinu nalazi 16.260 povratnika rizičnih zemalja.\nŠto se tiče Zapadnog Balkana na listi rizičnih zemalja i regiona i dalje se nalaze Crna Gora, Severna Makedonija, Kosovo, Bosna i Hercegovina.


Afrika - Sputnjik Srbija\nRusija bi mogla da bude ključna zemlja kada je reč o sprovođenju mirovnih misija u Africi, izjavila je ministarka inostranih poslova Ruande Luiz Mušikivabo.\nIstočna Afrika odvaja se od ostatka kontinenta u okviru geološkog događaja koji bi za milion godina mogao taj kontinent da ostavi bez njegovog „roga“. Ipak, ova prirodna pojava već sada izaziva probleme.\nRusija besplatno naoružava Afriku\nMoskva će besplatno pružati vojno-tehničku pomoć Centralnoafričkoj Republici, saopštio je Ministarstvo inostranih poslova Rusije.\nŠef ruske diplomatije Sergej Lavrov započeo je petodnevnu turneju po zemljama Afrike, južno od Sahare, a mnogi to tumače kao veliki povratak Rusije na Crni kontinent.


Na Expo-zimu i skijanje i plaža – Beogradski sajam\nOvogodišnji Expo-zim donosi i jednu izuzetnu inovaciju, koja će, pod sloganom „I sneg i more“, ovoj specijalizovanoj manifestaciji dati sasvim novu dimenziju. Radi se o tome da će svima onima koji su navikli da na ovom sajmu obezbede najpovoljnije turističke aranžmane za zimu, novogodišnje i božićne praznike ili nezaboravan provod na brojnim domaćim i stranim skijalištima, podrazumeva se po nižim cenama, ekskluzivno biti ponuđeni i „first minute“ aranžmani za predstojeću letnju turističku sezonu po takođe promotivnim cenama. Ovaj sajamski novitet svakako će i „zimsku ponudu“ učiniti atraktivnijom, a zainteresovanima će omogućiti dugoročnije i racionalnije planiranje.\nSuorganizator Expo-zima Asocijacija „Sport za sve“ takođe će se, vlastitim programom, pobrinuti da ova manifestacija bude praznik za prijatelje sporta, zaljubljenike u skijanje i zimsku rekreaciju te članove velikog broja klubova, saveza i udruženja iz svih zemalja regiona.\nPojedinačne ulaznice koštaju 350 dinara, a parking se plaća 150 dinara po satu.


Za aktivnu politiku zapošljavanja u BPK Goražde osigurano oko 2,5 miliona KM -\n“28. februara i 3. i 4. marta, Federalni zavod u saradnji sa kantonalnim službama objavit će prvi javni poziv za aktivnu politiku zapošljavanja u ovoj godini. Važno je istaći da je ove godine povećan iznos za aktivnu politiku zapošljavanja u prosjeku negdje oko osam posto. BPK Goražde u ovoj godini ima oko dva miliona konvertibilnih maraka na raspolaganju za zapošljavanje i oko 500.000 KM za samozapošljavanje, što bi otprilike bilo oko 500 radnih mjesta za zapošljavanje i oko 80 radnih mjesta za start-up”, pojasnila je Hodo.\n“Ono što je posebno važno je da su ti projekti koncipirani u smislu kategorija nezaposlenih osoba, tako da su obuhvaćeni mladi, dugoročno nezaposlene osobe, demobilisani borci, ali i sve ostale kategorije. Vjerujem da će poslodavci i nezaposlene osobe iskorititi ovu priliku”, kazala je Hodo.\n“Zainteresovani poslodavci se moraju ranije registrovati na stranici Federalnog zavoda o čemu smo na vrijeme obavijestili Udruženje poslodavaca, Privrednu komoru iI Obrtničku komoru BPK, da bi oni upoznali svoje korisnike o načinima apliciranja i kako bi oni bili spremni da apliciraju i obezbjede sredstva za zapošljavanje novih radnikai”, kazala je stručna saradnica za aktivnu politiku i posredovanje u zapošljavanju Senija Hadžić.


TV Most - Odnosi Srbije i Kine na istorijski visokom nivou\nOdnosi Srbije i Kine na istorijski visokom nivou\nPredsednica Skupštine Srbija Maja Gojković i predsednik Stalnog komiteta Svekineskog narodnog kongresa Kine Džang Deđijang potpisali su Memorandum o razumevanju između dva parlamenta, poručujući da su odnosi Srbije i Kine na istorijski visokom nivou i da su dve zemlje spremne da i dalje učvršćuju saradnju.\nPredsednica Skupštine Srbije Maja Gojković istakla je da su odnosi dve zemlje veoma dobri i da se u poslednjih nekoliko godina nalaze na istorijsko visokom nivou.\nGojkovićeva je istakla da je izjava predsednika dve države o uspostavljanju sveobuhvatnog strateškog partnerstva od izuztenog značaja za Srbiju i Kinu, te dodala da je sa Džangom razgovarala o mogućnostima unapređenja saradnje dva parlamenta i ciljevima koja ta saradnja treba da ostvari.\nMemorandum o razumevanju, podvukla je Gojkovićeva, je još jedan korak i potvrda čeličnog prijateljstva Srbije i Kine, koje je uspostavljeno zahvaljujući politici i rukovodstvima dve države.\nGojkovićeva je posebno podsetila na značaj sporazuma o ukidanju viza između Srbije i Kine, koji je, kako je rekla, unapredio saradnju u oblasti turima i koji otvara potencijale za bolju i veću saradnju na ekonomskom polju.\n"U tom smislu, očekujemo uspostavljanje direktne avio-linije između Beograda i Pekinga ili nekog drugog grada u Kini", rekla je Gojkovićeva.\nU razgovoru sa kineskim kolegom posebna pažnja je posvećna i saradnji u oblasti kulure, jer je za obe zemlje značajno otvaranje kulturnih centara u Beogradu, odnosno Pekingu, istakla je Gojkovićeva i dodala da je veliki potencijal u saradnji u oblasti filmske industrije.\nZahvalila se kineskom kolegi što je prihvatio njen poziv da dođe u zvaničnu posetu Srbiji, navodeći da će se Džang sutra na posebnoj sednici obratiti poslanicima, što će, kaže, biti njegovo prvo obraćanje u nekoj stranoj državi.\nPredsednica parlamenta se zahvalila i na donaciji računarske i tehničke opreme Skupštini Srbije, koja će, kazala je, unaprediti i modernizovati rad parlamenta.\nGojkovićeva je kineskom kolegi poklonila sliku naivne umetnosti iz Kovačice, kao značajnog dela kulturne baštine Srbije, slikarke Zuzane Vereski.\n"Naši bilateralni odnosi su izdržali iskušenja vremena i promena situacije na međunarodnoj sceni, dobro se razvijaju i zrače novu vitalnost iz strare tradicije", rekao je Džang.\nPodsetio je da je prošlog juna kineski predsednik Si Đinping posetio Srbiju, i da su tada lideri dve zemlje odlučili da bilateralnme odnose podignu na nivo sveobuhvatnog strateškog partnerstva, čime su otvorili novo, istorijsko poglavlje saradnje Srbije i Kine.\n"Prijateljstvo dve zemlje nepokolebljivo"\n"Pridajemo veliki značaj razvoju odnosa saradnje i prijateljstva sa Srbijom i spremni smo da dalje učvršćujemo međusobno političko povernje i produbljujemo saradnju za dobrobit naroda obe zemlje. Da ostvarujemo zajednički prosperitet i dajemo doprinos za ubrzan razvoij odnosa i novu stranicu saradnje Srbije i Kine, ali i Kine i zemalja centralne i istočne Evrope", rekao je Džang.\nDžang će se sutra na posebnoj sedniciobratiti srpskim poslanicima.\nOn je posetu počeo obilakom mesta gde je nekada bila kineska ambasada pogođena u NATO bombardovanju 1999. godine, dok će sutra sa premijerkom Anom Brnabić posetiti Železaru Smederevo i termoelektranu Kostolac.


Bregu: Zapadni Balkan bez rominga od 1. jula je korak ka snižavanju cena rominga sa EU - Progovori o pregovorima\nGeneralna sekretarka Saveta za regionalnu saradnju (RCC) Majlinda Bregu ocenila je da ukidanje rominga na Zapadnom Balkanu 1. jula 2021. predstavlja korak bliže snižavanju cena rominga sa Evropskom unijom.\n"Režim 'rominga kao kod kuće' na Zapadnom Balkanu od 1. jula 2021. godine znači korak bliže snižavanju cena rominga sa Evropskom unijom", istakla je Bregu na sastanku Radne grupe Zapadnog Balkana za politiku rominga.\n"Naš naredni korak je snižavanje cena rominga između Zapadnog Balkana i Evropske unije, za šta će biti potrebna puna predanost svih uključenih aktera, a posebno telekom operatera, kao i jednako važna tehnička podrška Evropske komisije, Generalnog direktorata za komunikacione mreže, sadržaje i tehnologije i Generalnog direktorata za susedstvo i pregovore o proširenju, te najviših zvaničnika iz regiona", najavila je Bregu.\nDejvid Ringrouz (David Ringrose), šef odeljenja u Generalnom direktortatu EK za komunikacione mreže, sadržaje i tehnologije, rekao je da je regionalna saradnja pravi put za ostvarivanje rezultata za građane Zapadnog Balkana, a puno sprovođenje Sporazuma o snižavanju cena rominga u regionu prvi korak ka snižavanju cena između EU i Zapadnog Balkana.\nAlesandra Sgobi (Alešandra Sgobbi), šefica sektora u Generalnom direktoratu za susedstvo i pregovore o proširenju, dodala je da je potrebno održati "pozitivan zamah" i nadovezati se na uspehe RČ jer snižavanje cena rominga između Zapadnog Balkana i EU može region približiti jedinstvenom tržištu EU.\nNa sastanku 23. februara, koji je organizovao RCC, bili su predstavnici Evropske unije, ministarstava zaduženih za informacione i komunikacione tehnologije i regulatornih tela iz regiona. Razgovarali su o sprovođenju regionalnog Sporazuma o snižavanju cena rominga i o budućim koracima ka snižavanja cena rominga između EU i Zapadnog Balkana.\nU prvim mesecima sprovođenja regionalnog Sporazuma o snižavanju cena rominga došlo je do povećanja prenosa podataka u romingu u čitavom regionu i do značajnog smanjenja cena rominga, za 83 do 96, što je pomoglo pripremu za ukidanje rominga na Zapadnom Balkanu do čega bi trebalo da dođe 1. jula 2021.


A. J. 4. novembra 2020. 20:08\nBritanska vojvotkinja Megan Markl iskoristila svoje glasačko pravo i glasala na američkim predsedničkim izborima.\nMegan je, kako navode američki mediji, glasala pre nekoliko dana dopisnim glasanjem jer je bila jako nestrpljiva. Ako se to službeno potvrdi, Megan ulazi u istoriju kao prva članica britanske kraljevske porodice koja je glasala na izborima, i to američkim, jer nije poznato da li je to ikada učinila Volis Simpson, vojvotkinja od Vindzora.\nBivša glumica je rođena Los Anđelesu i nakon udaje za princa Harija stekla je pravo da za nekoliko godina dobije i britansko državljanstvo, dok njen sin Arči ima dvojno državljanstvo – američko i britansko, te će moći da glasa na izborima u obe zemlje.\nNepisano je pravilo da članovi britanske kraljevske porodice ne glasaju na izborima u Velikoj Britaniji i nije im dopušteno da se mešaju u politiku.\nMegan i Hari su ovo pravilo prekršili kada su napustili kraljevstvo ranije ove godine. Glumica je stalno pozivala Amerikance da izađu na izbore, a svoju netrpeljivost prema Donaldu Trampu nikad nije skrivala.\nBožićna čestitka Megan i Harija otkrila nešto zanimljivo (foto)\nFanovi šokirani transformacijom: Megan Markl u starom božićnom spotu…\nMegan i Hari imaju novi posao\nZvezda sajta za odrasle, Tomićeva devojka, snimkom iz karantina u Melburnu…


Pristupačniji auto delovi uz 3D štampu | PC Press\nPristupačniji auto delovi uz 3D štampu\n6. maj 2018. Marijana Pečić\nKako izgleda primena tehnologije 3D štampanja u građevinarstvu imali smo prilike da vidimo u Holandiji pri izgradnji dva mosta betonskog i metalnog. Ova tehnologija omogućava kompanijama da kreiraju prilagođene komponente u kraćem vremenskom periodu. Sad je i General Motors (GM) krenuo ovim putem i istražuje korišćenje 3D štampe kako bi unapredio buduće automobile.\nKopmanija je najavila da će sarađivati sa Autodesk-om i koristiti njihov novi generativni softver za dizajn kako bi stvorili lagane delove za svoje buduće proizvode, uključujući i ZEV (Zero Emission Vehicle) vozila sa nula posto emisije izduvnih gasova. Ovo bi trebalo da bude brža i pristupačnija metoda izrade auto delova u poređenju sa konvencionalnim metodama. GM je kao primer izradio 3D odštampan deo rama sedišta od nerđajućeg čelika koji bi, da je prošao kroz konvencionalne metode izrade, zahtevao osam različitih komponenti.\nUmesto toga, na ovaj način deo rama sedišta se izrađuje iz jednog dela, a ono je 40 odsto lakše i 20 odsto čvršće nego kada se izrađuje na konvencionalni način. GM već neko vreme koristi 3D štampanje, ali uglavnom za potrebe izrade prototipa. Na dugi rok se očekuje da će 3D štampanje smanjiti troškove alata, količinu potrebnih materijala, kao i broj potrebnih dobavljača.\nTagovi: 3D štampa, Auto delovi, automobil, automobilska industrija, General Motors, GM, sedište, ZEV\n← Veštačka inteligencija u e-mail marketingu\nPoznati podižu svest o Kronovoj bolesti uz pomoć aplikacije →


Promena tehnologije odnošenja otpada u Borči – RADIO COOL\nPromena tehnologije odnošenja otpada u Borči JKP „Gradska čistoća” u delu naselja Borča od sutra kreće sa promenom tehnologije sakupljanja i odnošenja otpada u ovom beogradskom naselju.\nOko 500 klasičnih nadzemnih kontejnera zapremine 1,1 metar kubni u narednih nekoliko dana biće zamenjeni sa 170 novih džambo kontejnera zapremine 3,2 kubika, saopšteno je iz ovog javnog preduzeća.\nPrednost džambo kontejnera je što oni zauzimaju manji deo javne površine, a primaju veće količine smeća. Takođe, poklopci ovih kontejnera su uvek zatvoreni pa životinje lutalice i ptice ne mogu osipati smeće van kontejnera. On se otvara pomoću nožne papuče, što sugrađanima znatno olakšava upotrebu kontejnera.\nPored unapređenja komunalnih efekata, džambo kontejneri nemaju točkiće pa je njihovo pomeranje, izuzev kamionima „Gradaske čistoće”, gotovo onemogućeno. Nesavesnim izmeštanjem kontejnera učesnici u saobraćaju dovode se u opasnost, a nova tehnologija odlaganja otpada u džambo kontejnere rešava ovaj problem.\n– Stalnim podsećanjem na značaj pravilnog odlaganja otpada zajedno doprinosimo životu u čistijem i zdravijem okruženju. Beograd je veliki grad koji se konstantno širi i raste, a tehnologije u komunalnom sistemu moraju pratiti njegov razvoj i potrebe.\nPolako usvajamo nove navike i tehnologije, jer se moramo ponašati odgovorno prema generacijama koje dolaze i pokazati im kako se sa brigom odnosi prema svom domu – kazao je Popadić i najavio iste akcije u narednom periodu za delove opština Voždovac, Novi Beograd i Zemun.


FutsalBALKAN - Psihološka priprema igrača, tima !\nŠta je potrebno da bi odredili igraču i treneru adekvatnu psihološku pripremu?\nDa li je psihološka priprema „ista“ u odnosu na svaku utakmicu, protivnika, sastav igrača?\nPodaci koji su nam relevantni na polju psihološke pripreme igrača, tima su:\nosobine ličnosti, psihička stanja i procesi, inteligencija, ponašanje pojedinca/grupe, međuljudski odnosi, adaptacija i socijabilnost u raznim situacijama kapaciteti, razvoj potencijala pojedinca/tima, celokupna psihološka klima tima/kluba.\nKako da budete hladne glave kad se rezultat lomi\nNačini prikupljanja ovih podataka su sledeći:\nOpservacija ,intervjui, situaciono praćenje ,psihološka testiranja, analiza grupne dinamike ,savetodavni rad, na treninzima, utakmicama i odnos prema protivnicima.\nPsihološke tehnike u okviru mentalnog treninga koje su nam na raspolaganju su :\nVežbe unapređenja sposobnosti selektivne i voljne pažnje\nPozitivno mišljenje i samogovor itd, koje se primenjuju i na timskom i individualnom nivou.\nRad i usmerenost na : psihomotornu snagu (eksplozivna i repetitivnu),psihomotornu brzinu, psihomotornu koordinaciju ,psihomotornu preciznost .\nPreporuka za igrače i trenere : Pred utakmicu se podsetiti svojih sposobnosti, pre svega kvaliteta, svojih prednosti kako na nivou pojednca (igrača i trenera) tako i na nivou ekipe, raditi na efikasnoj komunikaciji , potrebnoj energiji, a mane i nedostatke što više analizirati i rešavati na trenizima, bilo da su kondicioni, tehnički ili taktički, i time raditi na psihološkoj pripremi, mentalnoj čvrstoći tima kroz sve segmente delovanja.\nMore in this category: « Mentalni sklop tima Kako održati koncentraciju za vreme takmičenja »\nDeus – Nova Pazova u sredu\n1. HMNL - REVANŠ MEČEVI POLUFI…


Moskva: Ne brojimo municiju ustanika, nadamo se da će je imati dovoljno - Sputnjik Srbija\n19:46 24 Oktobar 2020\n13:43 03.02.2017 (osveženo 21:39 12.09.2017) Preuzmite kraći link\n„Mi u Kremlju se ne bavimo brojanjem municije. Nadamo se da će oni imati dovoljno municije da odgovore na agresivne akcije Oružanih snaga Ukrajine“, odgovorio je Peskov na pitanje kada će ustanicima ponestati municije.\nRusija ne priznaje pasoše DNR i LNR\nRusija ne priznaje pasoše samoproglašenih Donjecke i Luganske narodne republike (DNR i LNR). U pitanju su bile pojedinačne odluke lokalnih vlasti ili kompanija diktirane isključivo humanitarnim razlozima, rekao je Peskov.\n„To nije službeno priznavanje pasoša. Govorimo o pojedinačnim odlukama koje su mogle da donesu opštinske i lokalne vlasti, kao i mnoge kompanije, isključivo na osnovu humanitarnih razloga vođenih potrebom da pomognu ljudima koji žive u oblastima Donbasa, koji je pod najstrožim embargom od strane Ukrajine“, komentarisao je Peskov izveštaje medija da je Rusija navodno priznala pasoše DNR i LNR, a da vlasnici tih pasoša mogu da koriste usluge ruskih železnica, avio-kompanija i hotela.\nAmeričke sankcije Rusiji nisu ublažene\nKremlj ne smatra da su sankcije ublažene smanjenjem američkog ograničenja protiv FSB, to se objašnjava američkim pragmatizmom, rekao je portparol Kremlja.\nMinistarstvo finansija SAD je u četvrtak ukinulo neka ograničenja na transakcije sa FSB, što su američki mediji protumačili kao ublažavanje sankcija. Predsednik SAD Donald Tramp rekao je novinarima da „ništa nije ublažavao“.\nMinistarstvo finansija objavilo je na sajtu dokument u kojem se navodi da je sada dozvoljeno da se „traže, primaju, koriste i plaćaju licence, sertifikati i dozvole“ izdate Federalnoj službi bezbednosti (FSB) Rusije za „proizvode informacione tehnologije“. Istovremeno, ukupni troškovi plaćanja neće prelaziti pet hiljada dolara godišnje. Nije navedeno o kojoj tehnologiji se radi.\nO izjavi ambasadora SAD u UN\nKremlj će argumentovano iznositi stav o Krimu u Savetu bezbednosti UN, izjavio je Peskov.\n„Želim da napomenem da nismo bili preterano optimistični i o tome smo govorili od samog početka. Drugo, apsolutno se ne slažemo sa ovom formulacijom i nastavićemo vrlo dosledno i ubedljivo da iznosimo svoj stav svim učesnicima Saveta bezbednosti UN i drugim našim partnerima, uključujući i američku ambasadorku“, istakao je Peskov.\nRanije je stalni predstavnik SAD u UN Niki Hejli izjavila da će američke sankcije ostati na snazi sve dok Krim ne bude pod kontrolom Ukrajine.\nNeosnovane optužbe Falona o umešanosti Rusije u sajber-napade\nPeskov je optužbe britanskog ministra odbrane Majkla Falona o umešanosti Rusije u sajber-napade ocenio kao neosnovane.\n„Veoma nam je žao zbog tako neprijateljskog stava ministra Falona. Takve optužbe na račun naše zemlje su neosnovane“, odgovorio je Peskov na zahtev da komentariše Falonovu izjavu da je Rusija kriva za sajber-napade i da je „dezinformaciju pretvorila u oružje za narušavanje demokratije u SAD i Evropi“.\nRanije je britanski ministar izjavio da Rusija namerava da proširi svoj uticaj i oslabi NATO.\nOn je, takođe, govorio o potrebi da se RT i Sputnjik pozovu na odgovornost.\nUbediti Kijev da odustane od kriminalnih ispada\nVeoma je važno da ubedimo ukrajinske vlasti da odustanu od svojih „kriminalnih ispada“ koji rizikuju da ugroze paket sporazuma kojim se obezbeđuje prekid vatre u istočnoj Ukrajini, izjavio je Peskov.\nOn je istakao da Rusija čini sve što može na političkom i diplomatskom frontu kako bi olakšala nedavnu eskalaciju nasilja u istočnoj Ukrajini.\n„Sada je ključno pitanje je da se Kijev nekako ubedi da odustane od ovih krivičnih ispada koji mogu da ugroze minski proces“, rekao je portparol Kremlja.\n„Održavaju se kontakti, rade trilateralna Kontakt grupa i saradnici predsednika“, dodao je on.\nZaharova o Donjecku: Ovo je sramota za savremenu Evropu\npasoši, ustanici, municija, Dmitrij Peskov, LNR, DNR, Donbas


- Ovo je najmanje što smo mogli da uradimo za čoveka kao što je bio on. Želeli smo na ovaj način bar malo da mu se odužimo za sve što nas je naučio i za sve vreme koje nam je poklanjao - rekao je Dušan Stojanović, pisac i pesnik koji je sarađivao sa Glogovcem.\nInicijativu za postavljanje ploča sa Glogovčevim likom pokrenuli studenti jedine klase koju je Glogovac vodio u saradnji sa glumčevim saradnicima, a fotografiju za ploču izradila je profesionalni fotograf Una Stefanović.\nNa ploči smeštenoj pored ulaznih vrata nekadašnjeg Glogovčevog doma ispisani su i stihovi pesme "Deo svetlosti" koju je Stojanović posvetio drugogodišnjem saradniku.\n- Želimo da postavimo još dve ploče posvećene njemu. Jedna će biti na Gundulićevom vencu, a druga u Ulici kralja Bodina, inače mestu gde je Nebojša iznajmljivao svoj prvi stan kada je došao da studira u Beogradu - istakao je Stojanović.


Novo vrijeme u arapskom svijetu\nObjavljeno petak, 01 April 2011 20:20\nPosljednjih sedmica Izrael je pojačao napade na pojas Gaze. Ti napadi koincidiraju sa odlukom Mahmuda Abbasa da posjeti Gazi. Odluci Mahmuda Abbasa da posjeti Gazu usprotivio se izraelski premijer Natanjahu, stavivši palestinsku upravu pred izbor između kompromisa sa Izraelom i pomirenja sa Hamasom. Potom su izraelski tenkovi i avioni granatama i raketama napali poja s Gaze. Tom prilikom je ranjeno i ubijeno na desetine nedužnih Palestinaca.\nPrema mišljenju nekih političkih analitičara, teško je vjerovati da će intenziviranje izraelske agresije u pojasu Gaze doprinjeti urgentnom pomirenju dvaju suprotstavljenih palestinskih strana (Hamasa i Fataha), ali je, isto tako, malo vjerovatno da će ovi napadi u konačnici spriječiti pomirenje.\nGaza – intenziviranje izraelske agresije\nOvi analitičari su u izjavi za Al Džeziru podsjetili da Tel Aviv nastoji održati postojeći jaz među Palestincima. Jususf Al Šarkavi, politički analitičar i penzionisani general je izjavio: „Abbasova odluka da posjeti Gazu nema nikakve veze sa pojačanim izraelskim napadima na pojas Gaze. Za nacionalno pomirenje potrebna je ozbiljnost Fataha, a teško je vjerovati da bi intenziviranje izraelske agresije na Gazu moglo doprinijeti brzom pomirenju među Palestincima“, kaže Šarkavi i dodaje: „Određeni faktori primoravaju Izrael na promjenu politike i ne poduzimanje opsežnih napada na Gazu, a najznačajniji od tih faktora svakako su najnovije promjene u Egiptu i protivljenje ove zemlje napadima izraelske vojske na Gazu.“ Ibrahim Abraš, još jedan od političkiha analitičara, izjavio je da unutarpalestinska kriza predstavlja rezultat zavjere Izraela, te produbljivanje jaza među Palestincima ide u prilog Tel Avivu. Abraš nadalje podsjeća da je do intenziviranja izraelskih napada na Gazu došlo baš u vrijeme značajnih regionalnih i međunarodnih promjena. Salih Al Na'ami, ekspert za politička pitanja Izraela, naglasio je da tel Aviv ne želi da dođe do palestinskog pomirenja, jer to nije u interesu Izraela. On naglašava da je proces nacionalnog pomirenja zapao u ćorsokak, te da njegova realizacija iziskuje mnogo povoljnije okolnosti. Ovaj politički analitičar dodaje: „Govoriti o nacionalnom pomirenju u okolnostima nastavka djelovanja na gušenju pokreta otpora, sasvim je nerazumno.“\nEgipatsko upozorenje Izraelu\nNeki diplomatski izvori Ministarstva vanjskih poslova Egipta saopćili su da je dr. Nabil Al Arabi, ministar vanjskih poslova Egipta, uputio Raviju Baraku, generalnom direktoru izraelskog Ministarstva vanjskih poslova upozorenje u vezi sa posljedicama bilo kakve vojne akcije usmjerene protiv Palestinaca u pojasu Gaze. Al Arabi je od Baraka zatražio da Tel Aviv ostane dosljedan smirivanju situacije u Palestini, jer bi svaka vojna aktivnost usmjerena na Gazu mogla imati opasne posljedice po cijeli region. Ovaj egipatski zvaničnik je kritikovao politiku cionističkog režima, posebno izraelskih vojnih zvaničnika koji smjeraju izvršenje agresije na pojas Gaze. Šef egipatske diplomatije kritikovao je i prijetnje Amusa Golada, šefa političko-sigurnosnog odjela izraelskog Ministarstva odbrane, u vezi sa prekidom mira sa Egiptom. Al Arabi je istakao da politika Tel Aviva prema Palestincima i inteziviranje napada hebrejske vojske na stanovnike Gaze, može dovesti do kraha mirovnog procesa. On je dodao: „Poltika Egipta koja se temlji na suprotstavljanju i osuđivanju svakog vida ataka na civile, ostaje nepromijenjena.“\nStižu nova vremena\nDr. Mohammad Salim Al-Awa na seminaru kojeg je u četvrtak, 24.03.2011. godine, organizirala egipatska advokatska komora u pokrajini Al Bahira rekao je: „Naše neslaganje sa cionističkim režimom nema dogmatske korijene, već se tiče priznanja tog etniteta. Mi se ne borimo protiv Izraela zato što se on protivi našim vjerovanjima, već zato što je okupirao našu zemlju.“ Veliki mislilac kaže: „Nestanak cionističkog režima bliži je nego ikad do sada. Trebamo se pripremiti za vrijeme koje slijedi.“


Zaposleni u Opštini proći će obuku za ECDL sertifikat\nOpština Budva raspisala je javni poziv za za nabavku usluga obuke i testiranja zaposlenih u lokalnoj upravi radi sticanja ECDL sertifikata za obuku zaposlenih Opština je budžetom izdvojila 24.650 eura.\nThe European Computer Driving Licence (ECDL) - međunarodno priznata diploma ECDL predstavlja potvrdu da onaj ko je posjeduje poznaje osnovne koncepte informacionih tehnologija (IT) i da je vješt u korišćenju personalnog računara i najpopularnijih računarskih aplikacija na osnovnom nivou kompetentnosti.\nECDL je međunarodno priznat program sertifikacije koji dokazuje poznavanje rada na računaru, priznat u 146 zemalja. Posjedovanje ECDL sertifikata može znatno da pojednostavi proceduru zapošljavanja i uvjeri poslodavca da oni koji se prijavljuju za posao, kao i zaposleno osoblje, posjeduju neophodan nivo znanja i kompentetnosti pri korišćenju uobičajenih kompjuterskih aplikacija. ECDL predstavlja sertifikat znanja i dokazane kompententnosti, a baziran je na programu prihvaćenom na međunarodnom nivou i polaganju ispita po tačno određenim standardima.


Benon, poznat i kao Trampov "spin doktor", prethodno je pozvan da svedoči, ali je on to odbio što je Odbor u svojoj odluci ocenio kao šokantno.\nU izveštaju u ponedeljak Odbor je izneo tvrdnje da je Benon dao izjave koje ukazuju na to da je unapred znao za "ekstremne događaje" 6. januara, kada je bilo planirano da Kongres potvrdi demokratu Džoa Bajdena za pobednika na predsedničkim izborima.\nTakođe je navedeno na koje je sve načine Benon učestvovao u događajima uoči pobune, uključujući izveštaje da je podsticao Trampa da se fokusira na 6. januar, dan potvrde elektorskih glasova, te komentare od 5. januara da će sledećeg dana "nastati potpuni haos."\nTramp je u ponedeljak tužio kongresnu komisiju tvrdeći da su njeni članovi nelegalno tražili podatke iz Bele kuće, a u tužbi koja je podneta sudu u Vašingtonu navodi se da je materijal koji je ona tražila pokriven pravnom doktrinom poznatom kao "izvršna privilegija", koja štiti poverljivost određenih komunikacija Bele kuće.\nTramp je podneo tužbu nakon što je predsednik Bajden odlučio da se odrekne prava da blokira dostavu dokumenata Kongresu, prava koja mu daje "izvršna privilegija".


Darmanović u PKCG: Otvoreni za saradnju sa potencijalnim investitorima – PRIVREDNI PORTAL\nDarmanović u PKCG: Otvoreni za saradnju sa potencijalnim investitorima\nVlada će biti otvorena za saradnju sa pouzdanim potencijalnim investitorima, a posebno će se baviti promocijom crnogorskih izvoznih i investicionih potencijala, saopštio je ministar vanjskih poslova, Srđan Darmanović.\nOn je, na radnom sastanku u Privrednoj komori (PKCG), govorio o napretku Crne Gore u evroatlantskim integracionim procesima.\n“Kako Crna Gora napreduje u ispunjavanju našeg spoljnopolitičkog programa, mijenjamo i unaprijeđujemo crnogorske standarde, politike i praksu u skladu sa EU i NATO članicama i tako stvaramo stabilniji i povoljniji poslovni ambijent”, kazao je Darmanović.\nRadni sastanak su, kako je saopšteno iz PKCG, održali predstavnici crnogorskih institucija koje se aktivno bave promovisanjem potencijala nacionalne privrede u cilju privlačenja direktnih stranih investicija i unaprijeđenja izvoza domaćih proizvoda, sa predstavnicima diplomatsko – konzularnih predstavništava akreditivanih u Crnoj Gori.\n“Skup je organizovan u okviru aktivnosti PKCG i Ministarstva vanjskih poslova u oblasti ekonomske diplomatije sa ciljem boljeg i kompletnijeg informisanja potencijalnih investitora iz inostranstva o našoj zemlji, njenom investicionom ambijentu i aktuelnim projektima”, navodi se u saopštenju.\nPotpredsjednik PKCG, Ivan Saveljić rekao je da u crnogorskoj ekonomiji dominantno učestvuje sektor usluga, bankarstva i turizma, kao i da je potrebno uložiti posebne napore da se takav trend izbalansira kroz razvoj realnog sektora, posebno poljoprivrede i energetike, privlačenjem direktnih stranih investicija.\nOn je dodao da podaci o spoljnotrgovinskoj razmjeni ukazuju na nepovoljno stanje u realnom sektoru.\n“Većinu spoljnotrgovinske razmjene Crna Gora ostvaruje sa EU zemljama i potpisnicama Centralnoevropskog sporazuma o zoni slobodne trgovine (CEFTA). Sa njima imamo uravnoteženiju robnu ramjenu kada je riječ o odnosu uvoza i izvoza”, rekao je Saveljić.\nOn je precizirao da 82,2 odsto domaćeg izvoza odlazi na tržište Evrope, dok 88,9 odsto ukupnog uvoza robe dolazi sa tog tržišta.\n“Srbija je naš najvažniji spoljnotrgovinski partner, sa procentom učešća u ukupnom uvozu u visini od 23,3 odsto i izvoza 22,3 odsto”, naveo je Saveljić.\nDirektor Agencije za promociju stranih investicija (MIPA), Miloš Jovanović, prezentovao je investicionu klimu u Crnoj Gori, fokusirajući se na podsticaje za strane investitore, osnovne makroekonomske pokazatelje, integracione procese i potpisane međunarodne sporazume. Posebna pažnja je posvećena podacima o direktnim stranim ulaganjima u prošloj godini, kao i investicionom ambijentu.\nNačelnik Odsjeka za podršku i praćenje razvojnih projekata u Sekretarijatu za razvojne projekte, Maja Vuković, govorila je o investicionim projektima i mogućnostima koji se za to pružaju u Crnoj Gori.\nOna je prezentovala projekte iz oblasti saobraćaja, energetike, transporta i turizma.\nVuković je predstavila i rad Nacionalne investicione komisije i jedinstvenu listu prioritetnih infrastrukturnih projekata za ovu godinu.\nIzvršni direktor Zetatransa, Dalibor Stojanov i kordinator prodaje i marketinga Luštica developmenta, Miloš Jeknić predstavili su iskustva tih kompanija u Crnoj Gori i ukazali na prednosti i nedostatke crnogorskog investicionog ambijenata.\nSkupu su prisustvovale 33 diplomate akreditovane u Crnoj Gori.\n“U razgovorima koji su uslijedili nakon prezentacija, predstavnici ambasada su pozdravili inicijativu koju su pokrenuli PKCG i Ministarstvo vanjskih poslova i kazali da su spremni za dinamiziranje operativne poslovne saradnje”, zaključuje se u saopštenju.\nTags: PKCG, Privredna Komora Crne Gore, Srđan Darmanović\nhttp://www.privredniportal.me/portal/wp-content/uploads/2017/02/darmanovicpck-1000x555.jpg 555 1000 admin http://www.privredniportal.me/portal/wp-content/uploads/2017/01/logo.png admin2017-02-23 10:24:062017-02-23 10:24:06Darmanović u PKCG: Otvoreni za saradnju sa potencijalnim investitorima\nRegionalna konferencija o ekonomiji u Budvi\nTajani u PKCG: Formiranje ekonomskog prostora neće usporiti EU integracije\nPrezentacija slovenačkih kompanija\nZa Jadransko-jonski gasovod EU odobrila grant od 2,5 miliona eura Vlada će se zadužiti kod banaka umjesto obveznicama


Zasto je programer medju najtrazenijim zanimanjima\nSve te privilegije koje imaju programeri postoje zato što kvalitetnih stručnjaka iz ove IT oblasti nikad nije dovoljno, pa se svaki zaposleni izuzetno ceni, a kompanije i organizacije otimaju se za one najbolje.\nDanas vam predstavljamo 6 glavnih razloga zašto da i vi postanete programer koji će uživati u benefitima ove uzbudljive profesije, pred kojom je svetla budućnost.\n1. Bićete odlično plaćeni čak i kao programer početnik\nPosao programera je izuzetno unosno zanimanje. Reč je o vrlo traženoj profesiji gde je svaki zaposleni veoma vredan resurs čija se znanja cene i, samim tim, nije ih lako zameniti. Bez obzira na to da li ste zaposleni u nekoj kompaniji ili radite samostalno, kompenzacija za urađeni posao je odlična.\nU regionu programeri zarađuju prosečno oko 1.200 evra, dok je u inostranstvu prosečna zarada oko 3.000 evra. Visina kompenzacije zavisi i od znanja koje posedujete i pozicije na kojoj se nalazite. Takođe, u zarade nisu uračunati bonusi koje mnoge IT kompanije isplaćuju u slučaju postignutih rezultata.\n2. Kao programer možete da radite kada i gde vama odgovara\nKao dobar programer imaćete mogućnost da birate projekte i poslove u inostranstvu na kojima ćete raditi. Posao ćete moći da obavljate sa bilo koje tačke planete, u bilo koje doba dana, dok god poštujete rokove.\nNa ovaj način možete da završavate svoje zadatke iz udobnosti svog doma ili dok putujete svetom. Što budete iskusniji, imaćete više prilike da birate projekte koji vas zaista inspirišu, a u isto vreme nude i odlične finansijske uslove.\n3. Neophodna IT znanja se mogu vrlo brzo naučiti\nAko ste se pitali kako postati programer bez fakulteta, zaista fantastična stvar koja se tiče ovog zanimanja jeste to što vrlo brzo možete da steknete znanja na osnovu kojih ćete lako pronaći odličan posao. Da biste postali programer koji može da započne uspešnu karijeru u ovoj oblasti, potrebno vam je manje od 12 meseci kvalitetnog školovanja! To je moguće i pohađanjem IT kurseva na odseku Programiranje u okviru ITAcademy.\n4. Brzo se dolazi do posla\nČak i kao programer početnik, imate mogućnost da sami odaberete posao koji vam najviše odgovara. Izbor zavisi od toga šta su vaši prioriteti. Ako želite da učite od iskusnijih kolega i da se dodatno usavršavate u timu programera, najbolja odluka je rad u nekoj od uspešnih IT kompanija.\nSa druge strane, ukoliko želite da budete samostalni od početka, za vas je karijera freelance programera. Samostalni rad najčešće podrazumeva rad sa različitim klijentima na projektima, a većina freelanera koristi online platforme za pronalaženje posla. Jedna od njih je platforma Upwork, koju koristi najveći broj programera kod nas.\nNa ovaj način vrlo lako ćete doći do svog prvog projekta. Pogodnost ovakvog načina rada je što sami sebi određujete radno vreme – najvažnija stvar je završiti projekat u ugovoreno vreme. Nije zanemarljiv ni finansijski momenat, pa tako urađeni posao možete da naplatite po zapadnoevropskim standardima.\nUkoliko se odlučite za rad u inostranstvu jer su plate programera u inostranstvu zaista velike, opcije su brojne, naročito ako imate međunarodne sertifikate koji se izuzetno cene u svim IT kompanijama.\n5. Programerski posao podrazumeva i brojne beneficije\nPosao programera podrazumeva da većinu vremena provodite za kompjuterom. Uspešne IT kompanije se brinu o zdravlju i zadovoljstvu svojih zaposlenih pa ćete tako uvek imati na raspolaganju besplatne grickalice, piće, često i hranu, kao i besplatne termine za rekreaciju.\nTu su i prostorije za opuštanje u kojima se možete odmoriti, odigrati neku igru ili slušati muziku. Kompanije se trude da ugode zaposlenima kako ne bi imali nikakve druge probleme osim onih koji treba da se reše programiranjem.\nČesto se organizuju i putovanja kako na konferencije, gde ćete usavršiti svoje znanje, tako i na popularna team building druženja. Što ste bolji programer, radićete u boljoj kompaniji gde ćete uživati u još više benefita.\n6. Mogućnost napredovanja\nPut od juniorske do seniorske pozicije nije lak, ali svaki kvalitetan programer može veoma brzo da napreduje. Kod ove profesije rezultati su veoma vidljivi, tako da ćete uvek biti nagrađeni za dobar posao.\nBrz i efikasan rad će vam za kratko vreme otvoriti vrata još zahtevnijih projekata koje ćete, ako se dobro pokažete, na kraju i sami predvoditi. Na vama je samo da vredno radite i usvajate nova znanja, pa nagrada za trud neće izostati.\nBrojne druge mogućnosti, koje nisu mogle da stanu u ovaj tekst, očekuju vas ako se odlučite za karijeru programera. Ako u svom okruženju imate nekog ko se bavi programiranjem, pitajte ga i sami koje su to prednosti ovog zanimanja. Sigurni smo da ćete biti očarani tim IT svetom. Kako programiranje spada u najtraženija zanimanja u Srbiji, verujemo da vam je stalo da se usavršite u ovoj oblasti i da lako pronađete posao.\nDa biste i vi postali uspešan programer sa zavidnom karijerom, potrebno je najpre da steknete kvalitetna znanja. Školovanjem na ITAcademy za samo 12 meseci steći ćete veštine koje odmah možete da primenite u IT industriji. Na vama je samo da odaberete program školovanja koji vas najviše interesuje.


Stranci u Atomskoj banji – Nadlanu.com\nStranci u Atomskoj banji\nAtomska banja Gornja Trepča nedavno je, rešenjem Privrednog suda u Čačku, postala Specijalna bolnica za rehabilitaciju, a proteklih godina ovo mesto sve više posećuju i stranci.\nPosle potpisivanja ugovora sa ruskim turoperaterom o dolasku turista iz Rusije, dve gošće su u sopstvenoj režiji već stigle u Gornju Trepču, a po prvi put boravi i gost iz Libije.\nNajavljeni su turisti iz Hrvatske, a ozbiljni pregovori se vode sa italijanskim i engleskim turoperaterima.\nRuskinje Larisa Kotova i Elena Konovalova, profesorke Novog univerziteta iz Moskve, koje imaju zdravstvenih problema sa kičmom i leđima, posle nekoliko dana boravka u Trepči osetile su blagodeti banjske vode i terapije.\n"Prijatelji su pre dva meseca na putu iz Crne Gore slučajno svratili u banju i bili oduševljeni. Pošto su nam preneli svoje utiske, odlučile smo da dođemo u Srbiju. Došle smo na dve nedelje, ali ćemo verovatno opet doći u banju", rekla je Kotova.\n"Znamo još ljudi u Rusiji koji imaju sličnih problema i sigurno će naša preporuka dovesti još Rusa u banju. Uverene smo da će i rezultati biti odlični, kada završimo sa lečenjem", izjavila je Konovalova.\nLibijac Ali Abu Sada, inače inženjer u Direkciji za puteve te zemlje, za ovo mesto je čuo od poslovnih partnera iz Čačka.\n"Imam diskus herniju i dešavalo se da ne mogu da hodam. Posle samo nekoliko dana ovde osećam se zaista dobro. Ovde su svi veoma pažljivi i ljubazni prema gostu."\nGeneralni direktor "Atomske banje" Zoran Kaplanović izjavio je FoNetu da je registracija specijalne bolnice za rehabilitaciju još jedna potvrda kvaliteta lečilišta.\n"Kada završimo pregovore sa Ministarstvom zdravlja i Fondom zdravlja Republike Srbije, omogućićemo našim gostima da borave u banji na osnovu lekarskog uputa", najavio je on.\nPrema njegovim rečima, Atomska banja Gornja Trepča, odnosno lekovitost njena dva izvora je nešto što je poznato već dugo vremena i van granica naše zemlje.\n"I ove godine radićemo na poboljšanju kvaliteta uslova, profesionalizmu i prijateljskom odnosu, pre svega. Banja zaslužuje da njeni gosti, pored rehabilitacije imaju mogućnost da rehabilituju svoju dušu. Razmišljamo i o povećanju kapaciteta", rekao je Kaplanović.\nDirektorka Specijalne bolnice Lidija Obradović-Bursać naglasila je da je od izuzetnog značaja to što je Atomska banja dobila Specijalnu bolnicu za rehabilitaciju, prvenstveno zbog povezivanja sa drugim institucijama, ali i zbog samih pacijenata.\nBolnica je organizovana po svim merilima i propisima, koji propisuje Zakon o zdravstvenoj zaštiti i poseduje kadar i opremu koja to zahteva, rekla je ona.\nProšle godine u Gornjoj Trepči boravilo je oko 11.500 gostiju, što je 18 odsto više nego prethodne godine, a od tog broja oko 1.200 ih je bilo iz drugih zemalja, najviše iz\nSkandinavije, kao i sa Novog Zelanda, iz Australije, Kanade i Amerike.\nPotpisan je ugovor o organizovanom boravku pacijenata sa nadležnima iz distrikta Brčko, kao i sa Udruženjem obolelih od multiple skleroze iz Slovenije.\nAtomska banja Gornja Trepča osnovana je 1955. godine i jedna je od veoma retkih u svetu koja pomaže obolelima od multiple skleroze.


Život i rad Dragana Džajića prvi put su u ponedeljak prikazani i beogradskoj publici. Emotivna filmska priča o trećoj Zvezdinoj zvezdi ekranizovana je, a nakon nje proslavljeni fudbaler je pričao o karijeri, ali i nekim manje poznatim detaljima. Tako je otkrio koji mu je događaj iz života njateže pao, ali i da li i danas ima želju da zaigra fudbal. Takođe, o filmu "Džajić - stazama šampiona" pričao je i Vladan Milojević.\n- Ja sam počeo da šutiram loptu sa pet godina, a i danas imam želju da izađem na teren. Uspeo sam na fudbalskom planu, ali ne napušta me ljubav prema ovom sportu, posebno kada vidim teren - rekao je Džajić za Blicsport.


TI BIH podnio prijavu CIK-u protiv Amre Babić gradonačelnice Visokog | Kakanj-X\nTI BIH podnio prijavu CIK-u protiv Amre Babić gradonačelnice Visokog\nTransparency international u BIH podnio je prijavu Centralnoj izbornoj komisiji BIH protiv gradonačelnice Visokog Amre Babić zbog preuranjene izborne kampanje i zloupotrebe javnih resursa za vlastitu promociju.\nReklama sa njenom slikom emituje se na jednom od led displeja u Visokom na mjestu predviđenim za plaćeno oglašavanje uz poruku „Ravnomjerno razvijamo infrastrukturu na području cijelog grada“ i „Brinemo za stanovnike svakog grada“. Na ovoj reklami gdje se direktno vrši izborna promocija gradonačelnice koja je ponovo kandidat za tu funkciju na predstojećim izborima, nalazi se i grb Grada Visoko i parola javnog projekta „Voda za 12 000 stanovnika“.\nZbog svega je TI BIH ovaj slučaj prijavio CIK-u a od gradskih vlasti tražena je informacije koliki je iznos budžetskog novca potrošen na ovu promociju. Zakonom o finansiranju političkih partija javnim institucijama je zabranjeno da doniraju stranke kao i da rade za njih besplatnu promociju što se može smatrati donacijom u činjenju.\nPosmatrači TI BIH zabilježili su i ranije da se projekat „Voda za 12 000 stanovnika“ i ranije zloupotrebljavao prilikom javnog događaja otvaranja radova na vodovodnoj mreži kada su učesnicima dijeljene maske sa oznakama Nezavisne liste.


Država ni ove godine neće otkupljivati pšenicu\nBeta 7. jula 2016. 15:00\nDirektor Produktne berze u Novom Sadu Žarko Galetin izjavio je danas da ove godine nije predvidjeno da Republička direkcija za robne rezerve otkupljuje pšenicu, jer te žitarice ima dovoljno na zalihama.\nOn je agenciji Beta rekao da je cena pšenice ovogodišnjeg roda na berzi bila oko 16 dinara po kilogramu bez PDV-a, ali da ta cena pada pred kraj žetve.\n„Cena je pala na oko 15 dinara po kilogramu, a ima naznaka da će ići i ispod tog nivoa“, rekao je on.\nDirektor Žita Srbije Vukosav Saković izjavio je da ove godine u državnom budžetu nisu predvidjena sredstva za otkup pšenice i dodao da država ima solidne zalihe te žitarice, tako da nije realno da bude otkupa.\nKako je dodao, ove godine se očekuje rekordan rod pšenice od tri miliona tona i prinos od pet tona po hektaru.\nNjegova je procena da će ove godine Srbija imati 1,5 miliona tona pšenice za izvoz, ali da je pitanje da li će toliko biti prodato.\n„Pšenicu nije lako prodati, jer je velika ponuda i u svetu, a proizvodjači često neće da prodaju po cenama koje im ne odgovaraju“, istakao je on.


"Tetra Pak" otvara novi magacin za gotove proizvode u Gornjem Milanovcu - Pluton Logistics\n„Tetra Pak“, svetski lider u rešenjima za preradu i pakovanje hrane, u utorak je najavio otvaranje novog magacina za gotove proizvode u Gornjem Milanovcu. Sa površinom od 4.000 kvadratnih metara, novi magacin donosi značajno poboljšanje u skladištenju gotovih proizvoda čime se smanjuje vreme utovara za 50%, a logistika organizuje efikasnije.\nOtvaranje magacina najnoviji je deo investicije od ukupno 11,9 mil EUR koje je „Tetra Pak“ uložio u protekle dve godine kako bi povećao proizvodni kapacitet i prostor za skladištenje u fabrici u Gornjem Milanovcu. Ova investicija odražava globalnu proizvodnu strategiju kompanije: ostvarivanje najefikasnije upotrebe mreže od 40 fabrika širom sveta i pružanje usluge na najvišem nivou po najnižim mogućim cenama proizvodnje.\n– Sa ukupno 277 klijenata koji se odavde snabdevaju i 91% proizvodnje koja se izvozi, fabrika u Gornjem Milanovcu je jedna od najuspešnijih u proizvodnoj mreži kompanije „Tetra Pak“.\nPoseduje dokazano iskustvo koje se ogleda u izuzetnom kvalitetu, konkurentnim cenama i visokoj fleksibilnosti i strateški je pozicionirana kako bi ispunila najizazovnije zahteve proizvodnje. Danas, ovo je naša najefikasnija fabrika u Evropi i Centralnoj Aziji – izjavio je Šarl Olme, potpredsednik Klastera za Evropu i Centralnu Aziju u kompaniji „Tetra Pak“.\nOsim toga što je ključni igrač u globalnoj proizvodnoj mreži kompanije „Tetra Pak“, fabrika u Gornjem Milanovcu igra značajnu ulogu u poslovanju kompanije u Jugoistočnoj Evropi, posebno u Srbiji.\n– Fabrika u Gornjem Milanovcu je strateški dobavljač za nas u ovom regionu. Fabrika nam omogućava da budemo blizu naših klijenata i da odgovaramo nanjihove potrebe za brzom isporukom i konkurentnim cenama – izjavila je Maria Krasilovec, generalna direktorka kompanije Tetra Pak za Jugoistočnu Evropu.\nPovećanje proizvodnog kapaciteta i otvaranje novog magacina su investicije koje omogućavaju fabrici u Gornjem Milanovcu da proizvodi najsavremeniju ambalažu iz globalnog portfolija kompanije „Tetra Pak“. Kao rezultat ovoga, fabrika planira da isporuči 2,9 milijardi paketa u 2015. godini, što je 150% više nego pre tri godine.\nIstovremeno, investicija je omogućila otvaranje novih radnih mesta za zaposlene u regionu, kako kaže Jovan Gligorijević, direktor fabrike u Gornjem Milanovcu.\n– Nov magacinski prostor ne samo da donosi poboljšanje poslovanja, već je takođe za nas prilika da povećamo radnu snagu zapošljavanjem novih radnika. Ukupno 38 novih kolega pridružilo se našim timovima u proizvodnji i našem centru za dizajn. Ovi izvanredni kandidati su iz Gornjeg Milanovca i okoline, čime dajemo doprinos ekonomskom razvoju našeg grada.\nRast kompanije u Srbiji i okruženju tokom prethodnih decenija rezultat je snažnog partnerstva kompanije Tetra Pak sa svojim klijentima, partnerima i vlastima.\n„Tetra Pak“ je vodeća svetska kompanija za proizvodnju rešenja za preradu i pakovanje prehrambenih proizvoda sa više od 23.000 zaposlenih u preko 80 zemalja.\n← Sremskomitrovački „I-Cargo“ pokreće proizvodnju sadnica\n„Maersk Line“ naručio sedam brodova od kineskog brodogradilišta COSCO →\nAustrijska kompanija „Vossloh Kiepe“ stiže u Novi Sad\n18. novembra 2015. 4. maja 2017. marko


Izvor: Radio Televizija Vojvodine, 12.Avg.2020, 11:10\nJugoremedija je ponuđena neposrednom pogodbom a stigle su ponude firme " Project one " koja je deo kompanije APS, turskog Birgima i jedne beogradske firme, rekao je on.\n"Ponude su rangirane 5. avgusta i poslate Odboru poverilaca Jugoremedije na odlučivanje. Rok za njihovu >> Pročitaj celu vest na sajtu Radio Televizija Vojvodine << odluku je 10 dana ukoliko stečajni sudija taj rok ne produži", rekao je Savić.\nAko izostane odluka Odbora poverilac i ova prodaja će, kao i prethodnih 13, biti proglašena neuspešnom.\n"To će verovatno biti kraj jer je sudija do sada najavljivao da će u slučaju neuspešne prodaje ići na rešenje podele Jugoremedije poveriocima a njih je 850 ", rekao je on.\nZrenjaninska fabrika lekova ukupno poveriocima duguje oko 25 miliona evra, a uspeh njene prodaje nekom od ponuđača značio bi šansu da proizvodnja bude obnovljena.\nRadio 021: Odluka o prodaji Jugoremedije do petka\nZrenjanin -- Za Jugoremediju u stečaju postoje tri ponude, a Odbor poverilaca odluku da li će neku od njih i prihvatiti treba da donese do petka...Ovo je rekao danas u izjavi za Tanjug stečajni upravnik Radovan Savić...Jugoremedija je ponuđena neposrednom pogodbom a stigle su ponude firme "Project...


Jedna u nizu "Gazinih" ludorija – Gologuzi Ins\nJedna u nizu „Gazinih“ ludorija – Gologuzi Ins\nHome » Ostalo iz fudbala » Jedna u nizu „Gazinih“ ludorija – Gologuzi Ins\nPol Gaskojn možda nije ostvario svoj puni igrački potencijal i talenat koji je neosporno posedovao za fudbal, prvenstveno zbog ponašanja na terenu i van njega, što je sa druge strane dovelo do toga da postane omiljeni lik među navijačima. U nastavku vas podsećamo na samo jednu u nizu ludorija koje je ovaj Englez umeo da izvede u svojoj karijeri i tako nasmeje ogroman broj obožavalaca njegovog lika i dela.\n1. septembra 1996. godine, Engleska fudbalska reprezentacija lako je pobedila Moldaviju u Kišinjevu rezultatom 3:0, u prvoj utakmici kvalifikacija za Svetsko prvenstvo u Francuskoj 1998. godine. Ono što je obeležilo ovu utakmicu bio je debitantski nastup legendarnog Dejvida Bekama, koji je čak asistirao kod prvog gola i tako pokupio naslovne stranice engleskih medija. Međutim, jedna druga situacija sa ovog gostovanja „Gordog Albiona“, koja je manje poznata čak i onim zaljubljenicima u više nego burnu karijeru Pola Gaskojna, ništa manje nije bila popularna tih dana. Samo 24 časa ranije, Engleska mlada reprezentacija igrala je svoj meč sa vršnjacima iz Moldavije. Stariji reprezantivci bodrili su mlađe kolege sa tribina, a među njima su naravno bili i veliki prijatelji i imenjaci Pol Gaskojn i Pol Ins. U jednom trenutku meča počela je da pada kiša tako da su najveće zvezde engleskog fudbala potražile zaklon ispod natkrivene tribine namenjene predstavnicima medija… ili bar pokušale to da urade.\nPol Gaskojn je napravio šalu kojom je „ponizio“ Pola Insa.\nNaime, dok je Pol Ins pokušavao da preskoči ogradu i sakrije se od nevremena, popularni „Gaza“, uvek spreman za šalu i nove smicalice, povukao mu je donji deo trenerke tako da je „sevnula“ Insova obnažena zadnjica. Pol Gaskojn je ovim postupkom uspeo da nasmeje ceo stadion, a novinari su požurili da zabeleže ekskluzivne fotografije.\nHteli to da priznate ili ne, danasnjem fudbalu nedostaje jedan Pol Gaskojn.


ALARMANTNO Jača kontrola zbog ilegalnih migranata\nPod kontrolom možemo držati 4.000 migranata u BiH\nGranična policija BiH do srijede treba dostaviti analizu o potrebnom broju policajaca kako bi se u potpunosti zatvorila 600 kilometara duga istočna granica naše zemlje prema Srbiji i Crnoj Gori radi sprečavanja ulaska ilegalnih migranata. Potvrdili su nam to jučer u Operativnom štabu za pitanja migracija u BiH.\n- Zatvaranje granice u praksi ne znači nikakve fizičke barijere nego je plan da se na granicu pošalje maksimalan broj ljudi kako bi patrolirali 24 sata dnevno, u smjenama. Trenutno jedan graničar ide na nekoliko kilometara granice. Zatražena je i ispomoć Ministarstva unutrašnjih poslova Republike Srpske i prva pojačanja stižu od 1. aprila – istaknuli su iz Operativnog štaba.\n- Mi možemo pod kontrolom držati 4.000 migranata u BiH – dodaju u Operativnom štabu.\nJedan graničar kontrolira kilometre granice\n- Jesu pomalo radikalni, ali za nas bi ponuđena pomoć bila dobra i korisna, jer bi ti ljudi nadgledali granicu sa Srbijom i Crnom Gorom, ali i posmatrali ponašanje policije susjednih zemalja. Mađari sa Makedonijom i Srbijom to rade, pošalju ljude s opremom, autima, termovizuelnim kamerama – pojašnjavaju u Operativnom štabu.\nMigranti Granica BiH Granična policija Operativni štab\nGrupa migranata spriječena u ilegalnom prelasku u Hrvatsku\nMigranti kao prvi vijesnici proljeća u Bosni i Hercegovini


Mirković (SNS): Popović priča besmislice jer je ‘marioneta’ Dragana Đilasa — БАЛКАНСКИЕ НОВОСТИ\nMirković (SNS): Popović priča besmislice jer je ‘marioneta’ Dragana Đilasa\nSrpska naredna stranka (SNS) poručila je da je predsednica beogradskog odbora Stranke slobode i pravde Mila Popović izrekla „laži i besmislice“ kad je danas optužila gradsku vlast, za koju je rekla da je „štetočinska“.\n„Reći za projekte, koji čine život građana Beograda kvalitetnijim i boljim, da su nepotrebni je skandalozno“, rekao je Član Glavnog odbora SNS Aleksandar Mirković, u pisanoj izjavi, nazivajući Popović „marionetom Dragana Đilasa“ .\nOn je naveo da je uveren da će građani na izborima poverenje dati listi „Aleksandar Vučić – Zajedno možemo sve“.\n„Zbog predanog i marljivog rada, zbog postignutih rezultata, zbog ispunjenih obećanja, zarad lepše slike našeg grada i Srbije, ali i zbog vizije Vučića o daljem razvoju Beograda i Srbije, verujem da će građani pružiti podršku Vučiću i SNS, jer napredak Srbije i Beograda ne sme da stane“, rekao je Mirković.\nPredstavnici Stranke slobode i pravde (SSP) i Narodne stranke, Mila Popović i Marina Lipovac Tasković, pozvali su građane da izađu na izbore i „oteraju ovu štetočinsku vlast u političku penziju“, upozorivši Beograđane da odbornici vlasti na današnjoj sednici nameravaju da zaduže grad za novih 35 miliona evra.\nPopović je nabrojala, kako je rekla, niz „štetočinskih poduhvata“ ove vlasti, „rađenih protiv interesa građana, nestručno, ekološki problematičnih“.\nБлагодаря российской пропаганде в Сербии усилились антиукраинские и профашистские взгляды\nĐilas odgovorio Brnabić: Nisam vređao naše zemljake iz Republike Srpske 05.02.2022


On je primetio da je začuđen brzinom kojom je Zapad posle početka specijalne operacije u Ukrajini zauzeo rusofobični stav.\nRusija će se oslanjati samo na sebe i na one zemlje koje su dokazale svoju pouzdanost i ne „plešu na tuđu melodiju“, rekao je ministar spoljnih poslova Rusije Sergej Lavrov.\nOn je napomenuo da Rusija treba da prestane na bilo koji način da zavisi od snabdevanja bilo čega sa Zapada za kritične industrije.\nPrema Lavrovu, Evroazija postaje najperspektivniji region na svetu i Rusija treba da ga razvija bez upotrebe tuđih oruđa.\nSERGEJ LAVROV: Zapad nam je objavio totalni hibridni rat, svi će osetiti posledice\n14. 05. 2022. u 14:41\nSERGEJ LAVROV: Rusija ne želi rat u Evropi, ali Zapad priželjkuje naš poraz\n11. 05. 2022. u 14:17\nRusija Zapad Sergej Lavrov Evroazija\n28. 06. 2022. u 07:26 >> 18:19


ĐILAS I VUČIĆ GOSTOVALI U EMISIJI NA PINKU: Vučić izdominirao u TV duelu - Afera\nĐILAS I VUČIĆ GOSTOVALI U EMISIJI NA PINKU: Vučić izdominirao u TV duelu\nTe već sada davne 2005.godine još dok je Vučić bio sekretar u Srpskoj Radikalnoj stranci a Đilas mlada perjanica demokrata suočili su se u jednoj emisiji.\nEmisija u kojoj Dragan Đilas nije birao reči da uvredi političkog protivnika dovela je tada atmosferu do totalnog usijanja da je voditeljka načisto izgubila kontrolu te ije mogla da iskontroliše situaciju koja se u nekoliko navrata otela kontroli.\nĐilas kao po običaju Vučića je sve vreme vređao i optuživao i prozivao za stan od 61m2 dok se on baškario u velelpnim vilama i bio direktor tada sa već nepunih četrdeset godina.\nČovek koji je Srbiju opljačkao za vreme sankcija i umnožio svoj kapital do te mere da je postao milioner pre nego što su mu se pojavile i prve sede.\nVučić je celu emisiju bio znatno dominantniji od Đilasa koji se sve vreme podrugljivo smeškao dok mu je predsednik argumentovano iznosio činjenice o njegovom bogaćenju za vreme vladavine odnosno krađe države Srbije.\nU jednom momentu Vučić isprovociran sarkastičnim izjavama žutog Đilasa osuo paljbu gde mu je u lice sasuo da je kao direktor narodne kancelarije prebacio 10 velikih firmi da se preko kancelarije oglašavaju. A među kojima su Simpo i Hipo Banka.\n← OBRISAN SPORNI TVIT: EU priznala grešku, Kosovo NIJE republika, a Vjosa Osmani NIJE predsednik\nSuđenje Čabi Deru: Nasmejanom ubici sudi se u odsustvu →\nUhapšena Soraja Vučelić na beogradskom aerodromu!\nSTANJE ALARMANTNO, DOKTORI SAOPŠTILI: Divni DNK život visi o koncu!


Lester Siti - Mančester Siti, Fudbal - Predlog tip - 22/02 2020\nSubota, 22/02 - Fudbal, Engleska, Premijer liga\n22/02Lester Siti vs Mančester SitiDupla šansatip: 1X\nOvog vikenda su na programu mečevi 27. kola engleske Premijer lige, a za vas smo ovog puta pripremili jedan od najinteresantnijih mečeva u kom će Lester na svom terenu dočekati Mančester Siti. Meč između ove dve ekipe je zakazan za 18 časova i 30 minuta.\nKada se sve sabere i oduzme sigurno je da svi navijači Lestera mogu da budu prezadovoljni sa načinom na koji njihovi fudbaleri igraju ove sezone. Naime, nekadašnji šampion Premijer lige se u ovom trenutku nalazi na trećem mestu na tabeli i na pravom su putu da ponovo dođu do plasmana u Ligu šampiona, što bi u ovako jakoj konkurenciji kao što je to slučaj u Premijer ligi bio ogroman uspeh. Ipak, ono što treba dodati je podatak da bi Lester eventualnom pobedom u susretu protiv Mančester Sitija prišao ovoj ekipi na samo bod zaostatka, pa je sigurno da će "lisice" uraditi sve što je u njihovoj moći da ovde naprave dobar rezultat, ali svakako da to neće biti nimalo lak zadatak.\nŠto se tiče Mančester Sitija sigurno je da su svi još uvek u šoku nakon što je ova ekipa zbog kršenja finansijskog fer-pleja izbačena iz Lige šampiona za naredne dve sezone. Na sve to, izabranici Pepa Gvardiole nemaju više nikakve šanse da odbrane titulu šampiona Premijer lige pošto prvoplasirani Liverpul u ovom trenutku ima ogromnu prednost. Na poslednjih pet mečeva "građani" su ostvarili tri pobede, uz jedan remi i jedan poraz, a u prošlom kolu su slavili na svom terenu protiv Vest Hema kada je bilo 2:0. Pre toga su izabranici Pepa Gvardiole poraženi u derbiju protiv Totenhema, a taj meč je završen rezultatom 2:0.\nZa očekivati je da se Siti više fokusira na meč koji ih očekuje u sredu kada će odmeriti snage sa Real Madridom u okviru osmine finala Lige šampiona, što bi svakako mogao da iskoristi domaći Lester koji igra sjajno ove sezone. Mišljenja smo da "lisice" neće izgubiti na ovom susretu, zbog čega vam predlažemo da probate sa duplom šansom 1x koju kladionica CircusCasino plaća sa fantastičnom kvotom 1.96.


Ombudsmen.gov.ba - Mišljenje Ombudsmena o primjeni Zakona o slobodi pristupa informacijama u inspekcijskim organima\nPress statement | 11.01.2021\nMišljenje Ombudsmena o primjeni Zakona o slobodi pristupa informacijama u inspekcijskim organima\nOmbudsmeni za ljudska prava Bosne i Hercegovine izdali su uputu/mišljenje u vezi sa upitom inspekcijskog organa o načinu primjene Zakona o slobodi pristupa informacijama Federacije Bosne i Hercegovine („Službene novine FBiH“ br. 32/01 i 48/11).\nU mišljenju je istaknuto i da, u smislu člana 3. stav 1. tačka 1. Zakona, informacija je svaki materijal kojim se prenose činjenice, mišljenja, podaci ili bilo koji drugi sadržaj, uključujući svaku kopiju ili njezin dio, bez obzira na oblik, karakteristike, vrijeme kada je sačinjena i kako je klasificirana. Dakle, pod informacijom i smislu ovog Zakona podrazumijeva se svaka informacija koja je u posjedu javnog organa, bez obzira na to da li je ista vlasništvo tog javnog organa, ili je isti posjeduje po nekom drugom osnovu.”\nTakođer je ukazano da Zakon o slobodi pristupa informacijama Federacije Bosne i Hercegovine propisuje mogućnost utvrđivanja izuzetaka. Ukoliko javni organ, prilikom razmatranja zahtjeva, ocijeni da tražene informacije spadaju u izuzetke propisane čl. 6.,7. i 8. Zakona o slobodi pristupa informacijama Federacije Bosne i Hercegovine, dužan je provesti test javnog interesa. Test javnog interesa predstavlja najviši stepen odluke u javnom organu i slobodnu procjenu preovladava li javni interes da zatražena informacija ostane u sferi ograničenja pristupa, ili će prevladati javni interes da se zatražena informacija izuzme iz okvira postojećeg ograničenja i da se učini dostupnom podnositelju zahtjeva, a samim time i široj javnosti.\nOmbudsmeni su naglasili da je javni organ dužan zaštititi lične podatke koji su sadržani u traženoj dokumentaciji, odnosno podatke koji mogu ugrožavati privatnost trećih lica. Ukoliko javni organ utvrdi da tražena informacija sadrži ličnu informaciju ili informaciju koja zahtijeva zaštitu privatnosti trećih lica, može u smislu člana 10. Zakona razdvojiti informaciju na dijelove (zatamniti, precrtati, ili na drugi način prikriti informaciju), osim ukoliko bi se na navedeni način informacija učinila nejasnom, nečitkom i/ili neupotrebljivom.\nKada je riječ o zahtjevima koji se odnose na zapisnike o inspekcijskom nadzoru, zahtjeve za inspekcijski nadzor i slično, istaknuta je praksa pojedinih inspekcijskih organa koji, povodom žaliteljevog zahtjeva za dostavu kopije zapisnika sačinjenog tokom vršenja inspekcijskog nadzora, donose rješenje kojim se odobrava pristup informacijama i žalitelju dostavlja kopija traženog zapisnika. Dispozitiv rješenja sadrži informaciju da se lični podaci odgovornog lica prikrivaju, jer je utvrđen izuzetak u smislu Zakona o zaštiti ličnih podataka u Bosni i Hercegovini.\nKada je riječ o zahtjevima za pristup informacijama sa naznakom da su informacije potrebne kao dokaz u sudskom sporu, Ombudsmeni su istakli da je članom 25. stav 2. Zakona o slobodi pristupa informacijama Federacije Bosne i Hercegovine propisano da se ovim zakonom ne ograničavaju se prava i obaveze fizičkih i pravnih lica koja se odnose na pristup informacijama u skladu sa zakonima o sudskom postupku, uključujući dokazni postupak. Zakon o slobodi pristupa informacijama Federacije Bosne i Hercegovine nema za cilj prikupljanje dokaza sa sudske postupke koji se vode kod nadležnih sudova. Pribavljanje dokaza ostvaruje se u smislu odredbi Zakona o parničnom postupku Federacije Bosne i Hercegovine ("Sl. novine FBiH", br. 53/2003, 73/2005, 19/2006 i 98/2015), ili drugih posebnih propisa kojima se uređuju upravni i drugi postupci i način dokazivanja u okviru istih.


PREDAVANJE DR KOČIĆA NA TEMU IZGRADNJE ZAJEDNICE TOKOM NEOLITSKOG PERIODA U REGIJI GORNJE GRUŽE - Glas Šumadije\nNaslovna > Društvo > PREDAVANJE DR KOČIĆA NA TEMU IZGRADNJE ZAJEDNICE TOKOM NEOLITSKOG PERIODA U REGIJI GORNJE GRUŽE\n19/02/2020 19/02/2020 502Ostavi komentar na PREDAVANJE DR KOČIĆA NA TEMU IZGRADNJE ZAJEDNICE TOKOM NEOLITSKOG PERIODA U REGIJI GORNJE GRUŽE\nCentar za naučnoistraživački rad SANU Univerziteta u Kragujevcu i Zavod za zaštitu spomenika kulture Kragujevac organizuju predavanje na temu – Pojava društvene kompleksnosti i izgradnja zajednice tokom neolitskog perioda u mikro-regiji Gornje Gruže.\nPredavanje će održati dr Miroslav Kočić, doktor nauka antropologije/arheologije Univerziteta u Pitsburgu. Predavanje će obuhvatiti rezultate arheoloških istraživanja obavljenih u Gornjoj Gruži u sklopu doktorskog rada Miroslava Kočića, kao i deo rezultata istraživanja obavljenih u sklopu projekta SRGAP, koji obavljaju Univerzitet u Pitsburgu i Zavod za zaštitu spomenika kulture Kragujevac, od 2017. godine. Miroslav Kočić je za rezultate istraživanja objavljene u svojoj doktorskoj disertaciji dobio prestižnu DDRIG nagradu američke Nacionalne fondacije za nauku.\nArheološka istraživanja su fokusirana na period neolita (6350-4600. godine) i inicijalni razvoj ljudskih sedentarnih zajednica, ali kroz komparativni pristup, multidisciplinarnost kako metoda, tako i teorija, i dijahronični okvir koji upoređuje analogije koristeći postulate francuske škole anala i dugog trajanja. Koristeći neke od najsavremenijih metodoloških pristupa nedestruktivnih i neinvazivnih metoda daljinske prospekcije na velikim površinama, obrasci nevidljivi konvencionalnim metodama su pokazali fascinantne rezultate. Upotreba geofizičkih metoda poput gluksgejt magnetometrije, magnetne podložnosti i nisko-frekventih elektro snimanja spojene su prirodne metode sa društvenim pitanjima. Tokom rekognosciranja, dijagnostikovano je 27 arheoloških lokaliteta, od kojih 23 do sada nepoznata, sa najvećim brojem lokaliteta upravo iz neolitskog perioda.\nPredavanje će obuhvatiti predstavljanje najbitnijih rezultata vezanih za samo istraživanje, ali i generalnu diskusiju o značaju i ulozi arheologije kao nauke u modernom dobu. Pitanje koje postoji je da li arheologija uopšte ima budućnost ukoliko ne insistira na multidisciplinarnosti i naučnim principima, kao i evolutivnim i antropološko-arheološkim pitanja o primarnom razvitku društvene kompleksnosti.\nUlaz je slobodan, a na temu neolitskog perioda Gornje Guže profesor Kočić će govoriti u četvrtak (20. februar) u 18 sati u Svečanoj sali Univerziteta u Kragujevcu.\nTagovi: Centar za naučnoistraživački rad SANU dr Miroslav Kočić Gornja Gruža Kragujevac Univerzitet u Kragujevcu Zavod za zaštitu spomenika kulture


Eurogolom Ćuluma FK Drina upisala novu pobjedu na domaćem terenu (VIDEO) - Zvornicki.ba\nEurogolom Ćuluma FK Drina upisala novu pobjedu na domaćem terenu (VIDEO)\nU komšijskom derbiju fudbaleri Drine su savladali Podrinje i tako se učvrstili u gornjem dijelu prvoligaške tabele. Domaći tim je do jedinog pogotka na meču stigao u 4. minutu susreta, kada je slobodan udarac sa dvadesetak metara odlično izveo Ćulum i pogodio lijevi gornji ugao gostujućeg gola.\nU 12. minutu Marković je ubacio iz kornera, Jokić sa pet metara šutirao preko gola. Veliku priliku domaći sastav je imao u 45. minutu susreta, kada je nakon kornera koji je izveo Marković, Ćulum bio najviši u skoku pred golom Podrinja, odlično šutirao glavom, ali je stativa bila saveznik gostujućeg tima.\nPrvu ozbiljnu akciju gosti su izveli u 54. minutu, međutim Bokićev udarac je završio u spoljom dijelu mreže. Pokušao je Bokić i u 80. minutu iz slobodnog udarca sa tridesetak metara, Ružić je izbacio loptu u korner.\nU 90. minutu Gavrović je bio u prilici, ali je njegov udarac sa desetak metara iskosa sa lijeve strane odbranio Gučmazov.


List Poljoprivrednik na poklon posetiocima novosadske plaže Štrand - AgroSmart\nList Poljoprivrednik na poklon posetiocima novosadske plaže Štrand\n„Dnevnik-Poljoprivrednik“ i Gradska biblioteka u Novom Sadu potpisali su ugovor o donatorstvu kojim je predviđeno da će se ubuduće u okviru ogranka biblioteke na novosadskom kupalištu Štrand naći i novine „Poljoprivrednik“, kao i knjiga „Poljoprivredednikov poljoprivredni kalendar“.\nSporazum su potpisali direktorka „Dnevnik-Poljoprivrednika“ dr Gordana Radović i direktor gradske biblioteke Dragan Kojić.\nBiblioteka na Štrandu postoji već 11 sezona, a prvu deceniju posetioci plaže mogli su da pozajme knjige iz kioska, dok je prošle godine u okviru Strategije održivog razvoja grada Novog Sada otvoren novi, moderan objekat ove biblioteke značajno većeg kapaciteta. Ova biblioteka je jedinstvena u regionu.\n– Najlepša biblioteka na najlepšoj plaži na Dunavu, kako je popularno nazivam, nastala je iz ideje čiji smo inicijatori bili Jovan Tanurdžić, Đorđe Randelj i ja sa željom da brojnim posetiocima Štranda u letnjim mesecima ponudimo mogućnost da pročitaju kvalitetno štivo dok borave na plaži. Biblioteka koja je prvobitno radila u kiosku veličine 12 kvadrata odmah je osvojila simpatije posetilaca Štranda, a prošle godine su se stvorili uslovi za izgradnju novog objekta po meri Evropske prestonice mladih, rekao je Kojić uz napomenu da ovaj objekat radi pod sloganom „Biblioteka je tamo gde ste vi“.\nKojić je napominjući važnost toga da knjige budu tamo gde su čitaoci dodao i da treba da im se ponude različiti sadržaji shodno njihovim interesovanjima. Za poljoprivredu je rekao da smatra da je ona život i da o njenoj vežnosti za Vojvodinu ne treba mnogo govoriti. Zato smatra da je važno da se izdanja „Dnevnik-Poljoprivrednika“, koja u kontinuitetu izlaze više od šest decenija i koja osim tradicije krasi i stručnost, nađu na policama biblioteke na Štrandu.\n– List „Poljoprivrednik“, koji izlazi svakog drugog petka, kao i knjiga „Poljoprivrednikov poljoprivredni klalendar“ biće dostupni svim posetiocima Štranda koji će u ovim izdanjima moći da pročitaju najaktuelnije teme iz oblasti agrara iz pera naših novinara, ali i brojnih eminentnih stučnjaka koji sarađuju s našom kućom, rekla je dr Gordana Radović.\nDogovoreno je i da se izdanja „Dnevnik-Poljoprivrednika“ uskoro nađu i u ostalim ograncima novosadske biblioteke kako bi bila što bliže onima kojima su najpotrebnija, a to su poljoprivrednici i svi zaljubljenici u proizvodnju zdrave hrane.


O ukrajinskim izborima raspravljaće se pred sudom\nIvan Kirilenko, šef političkog bloka Julije Timošenko, saopštio je nameru stranke predsednice vlade, da se obrati Vrhovnom administrativnom sudu zemlje.\nKirilenko je rekao da njegov blok poseduje suštinske i ozbiljne argumente za reviziju obavljenih izbora na ukrajinskom sudu.\nTimošenkova tvrdi da je njen izborni protivnik Viktor Janukovič ukrao više od milion glasova. Prema zvaničnim izbornim rezultatima Janukovič je osvojio oko 900 hiljada glasova više od Timošenkove. Međutim, njena tvrdnja da su neki evropski posmatrači spremni da svedoče za nju do sada nije potkrepljena.\nKlas Bergman, šef posmatračke delegacije koja predstavalja parlamentarnu skupštinu Organizacije za evropsku bezbednost i saradnju - OEBS - poriče tvrdnju Timošenkove da posmatrači poseduju video dokumentaciju o sistematskom lažiranju izbora.\nVećina međunarodnih posmatrača potrvđuje da je bilo izvesnih neregularnosti tokom izbora, ali su saglasni u tome da su izborni rezultati pošteni.\nNjihovu ocenu osporava Askold Lozinski, američki državljanin i bivši šef emigrantskog Svetskog ukrajinskog kongresa, koji je takođe nadgledao glasanje. Lozinski kaže da su međunarodni posmatrači pratili svega šest odsto od skoro 34 hiljade izbornih mesta u Ukrajini, i da zato nisu mogli da uoče nepravilnosti.\nU nedelju, centralna Izborna komisija Ukrajine zvanično je proglasila Viktora Janukoviča za novoizabranog predsednika zemlje, sa osvojenih oko 49 odsto glasova. Timošenko je dobila 45.5 odsto glasova. Na više od četiri odsto listića nije zaokruženo ime ni jednog ni drugog kandidata.\nJanukoviču su na pobedi već čestitali ruski predsednik Dmitrij Medvedev, američki predsednik Barak Obama i drugi zapadni lideri. Savet skupštine evropskog parlamenta pozvao je Janukoviča da uskoro održi govor pred parlamentom u Strazburu.\nZamenik šefa Janukovičeve Partije regiona, Hana Herman, kaže da će Janukovič prvo posetiti Brisel, jer je prvi poziv dobio od predsednika Evropske komisije, Zozea Manueal Baroza. Ruski predsednik Medvedev je na vebsajtu Kremlja takođe uputio poziv Janukoviču na razgovore o širokom spektru pitanja i o saradnji Rusije i Ukrajine.\nPredsednik ukrajinskog parlamenta, Volodimir Litvin, je saopštio da bi novoizabrani ukrajinski lider mogao da bude inaugurisan već 25. februara, zavisno od pravnih poteza Timošenkove.\nJanukovič je u razgovoru za redakciju BBC-ja na ukrajinskom jeziku rekao da bi za novog premijera mogao da imenuje poslovnog lidera i bivšeg ministra privrede, Serhija Tihipka. Njemu je taj položaj bio ponuđen kao nagrada za eventualnu političku podršku Timošenkovoj tokom predsedničke kampanje. Tihipko je bio na trećem mestu posle prvog kruga predsedničkih izbora.\nU međuvremenu, blok Julije Timošenko je saopštio da će zahtevati referendum o promeni ustavnog položaja predsednika i premijera. Parlamentarni šef tog bloka, Ivan Kirilenko, navodi da bi građani morali da se izjasne o tome da li Ukrajina treba da bude predsednička ili parlamentarna demokratija. Mnogi analitičari smatraju da je postojeća, ustavom utvrđena ravnoteža snaga izvor nesuglasica između šefova države i vlade.


NSinfo: Pripreme za Superligu - Voša protiv Voše\nPripreme za Superligu - Voša protiv Voše\nSvakodnevno, po dva puta, izlaze igrači Voše na teren u FC „Vujadin Boškov“, spremajući se za početak prvenstva u Superligi\nkoji će uslediti 22. jula, kada su Novosađani domaćini ekipi Čukaričkog\nKlub su napustili Nikola Trujić (sprema tužbu protiv kluba i navijača), Darko Puškarić (prešao u Čukarički), Aleksandar Paločević (postao član portugalske Aruke) i Siniša Babić, a nedavno je sredinu promenio i Dejan Meleg (prešao u redove turskog Kajzerispora).\nU Vojvodinu su stigli povratnik iz Zenice Dženan Bureković, Milan Bubalo (Tajland), Stefan Mihajlović (Borac, Čačak), Renan da Silva Alveš (Brazil) i Milan Mirosavljev (Proleter), kao i nekolicina igrača koji se bore za svoje mesto na srpskoj fudbalskoj sceni, poput Džozefa Bempaha Ovusua i Fransisa Afrijea (Gana), Stefana Cebare (Kanada) i drugih.\nTrener Nenad Vanić sa saradnicima pojačao je ritam rada ovih dana, insistirajući u jutarnjim satima na vežbama bez lopte, dok je ona u fokusu u kasnopopodnevnom terminu.\n“Svakodnevno treniramo po dva puta, jer želimo da se što bolje upoznamo i naviknemo jedni na druge. Pošto više nemamo evropskih susreta, želim da odradimo što je moguće više treninga, da međusobno razgovaramo i stvorimo timski duh. Istina je da su Filip Malbašić i Bogdan Palnić bili na poštedi zbog lakših povreda, ali ih već danas očekujem da se pridruže saigračima”, objasnio je Vanić, prenosi Dnevnik.\nNovosadski superligaš odigraće u sredu trening utakmicu, u kojoj će snage odmeriti prvotimci koji su imali manju minutažu, ili nisu nastupili u duelima s Ružomberokom, s jedne i oni koji se tek bore da zaduže dres Vojvodine s druge strane.\nPrelazni rok u toku - ali Vojvodina nema para za pojačanja\nUprava Voše suspenduje Trujića - on poručio da više ne može ništa da komentariše